Ini Cara Potongan Bawang Merah & Putih Ikut Jenis Masakan, Baru ‘Rasa’ Berbeza!

Mungkin ada yang belum tahu, sebenarnya terdapat pelbagai jenis potongan bawang merah dan bawang putih yang dihiris berpandukan jenis hidangan.
Melalui perkongsian yang dibuat oleh saudara Mohammad Faeez Harith, setiap potongan itu mempunyai nama yang berbeza, selainkegunaan dan masa yang tertentu. Hal ini kerana, sesetengah potongan tidak sesuai untuk sesetengah resepi. Jom belajar cara potongan di bawah.

Baca juga: Resepi Telur Goreng Kelapa Parut, Sedap Berlemak Manis Lain Dari Lain!
RASA MASAKAN JADI LAIN, IKUT KESESUAIAN HIDANGAN!

A. BAWANG MERAH
Malam tadi aku terbaca ada yang tanya biasa masak potong bawang macam mana? Sebenarnya cara potong masing-masing ada nama, kegunaan dan masanya tertentu untuk guna. Sesetengah potongan tak sesuai untuk sesetengah resepi.

JENIS-JENIS POTONGAN BAWANG:

1. POTONG
Potong maksudnya bawang akan dipotong secara melintang. Bermula dari potong akan menghasilkan potongan gegelung dan mayang.
2. GEGELUNG
Mula dari potong dan diulang-ulang mengikut ketebalan yang dikehendaki. Potongan begini biasa untuk masak kicap, masak merah.
3. MAYANG
Hirisan halus tetapi melintang, kebiasaannya untuk membuat bawang goreng atau ditumis.
4. BELAH
Potongan secara menegak untuk menghasilkan potongan yang lainnya.
5. BAJI
Juga disebut ‘wedges’ dalam B. Inggeris. Biasanya potongan ini diguna untuk hiasan seperti dalam sup atau kari dsb. Juga untuk kebab.
6. HIRIS
Potongan nipis, halus secara menegak yang berulang-ulang untuk ditumis atau dibuat ulam / rencah sambal/ budu/ cencaluk dsb.
7. DADU
Biasanya untuk buat cekodok/jemput-jemput bilis atau bawang.
8. DADU KECIL / CINCANG KASAR
Untuk tumisan nasi goreng, mi goreng dsb.
9. CINCANG
Untuk perapan, tumisan dsb.
PENTING KE BERBEZA POTONGAN INI SEMUA?
Penting ke potongan ni semua?
Sesetengah resepi penting sebab lain cara potong boleh mempengaruhi rasa masakan dan tempoh memasak. Jadi kena teliti resepinya sebelum mula memotong.
Selamat memasak!
BONUS:

Kalau kisar bawang, seboleh-bolehnya jangan tambah air kalau nak simpan bawang tu atau masak resepi yang tak terlalu berkuah. Letak minyak masak je sikit.
Nanti tumis pun tak perlu pakai minyak banyak dah. Bawang pun boleh simpan lama dalam sebulan dua.
B. BAWANG PUTIH
Bawang Putih Macam Mana?
Ha alang-alang aku dekat dapur lepas tunjuk bawang tadi, ada yang tanya bawang putih ada beza juga ke cara potong?
Ada tapi tak ketara sangat pun dan kebanyakan masa tak payah susah hati sangat. Cuma kena ingat bawang putih lagi cepat hangit, kena jaga-jaga.
JOM KENAL DULU BAWANG PUTIH!

Pertama kena kenal dulu banyak mana bawang putih nak diguna.
Imej bernombor 1, dipanggil satu labu/selabu. Dalam satu labu ada 1-15 ulas bawang putih, tengok keadaan. Dalam B. Inggeris kita panggil ni ‘bulb’.
Imej bernombor 2 adalah ulas. Bahagian dari selabu. Dalam B.I kita sebut ‘cloves’.
JENIS-JENIS POTONGAN BAWANG PUTIH:

3. KETUK
Yang ini paling senang hampir semua masakan boleh guna gaya ni.
4. MAYANG
Potongan melintang.Biasa untuk buat bawang putih goreng untuk hiasan atau masakan tumis.
5. HIRIS
Lebih kurang je dengan mayang, cuma dia menegak.
6. RACIK KASAR/MANCIS
Ini biasa untuk buat sos, masak stim/kukus, goreng, dll.
7. RACIK HALUS
Pun tak jauh beza dengan racik kasar. Tak banyak resepi pun guna potongan ni.
8. DADU
Untuk sos, tumis, nasi goreng dll.
9. CINCANG
Untuk sos, tumis dll.
BAWANG PUTIH KENA JAGA API, JANGAN SAMPAI HANGIT!
Macam aku sebut kat atas, bawang putih cepat hangit jadi kena jaga api masa menumis. Satu lagi, bawang putih lepas dipotong baru baunya lagi naik bila masak, jadi potong awal sebelum masuk kuali/periuk.
Selamat memasak!
Sumber: Twitter Mohammad Faeez Harith


Ini Cara Rasulullah SAW Betulkan Kesalahan Anak, Wajar Diikuti Ibu Bapa Muslim

Kanak-kanak yang sedang membesar memang banyak kerenahnya. Ianya merupakan salah satu cabaran besar yang dihadapi oleh ibu bapa dalam mendirikan institusi kekeluargaan. Perlu banyak bersabar.
Sebagaimana perkongsian yang dibuat oleh Wan Nur Syakira mengenai cara didikan Rasulullah SAW mendidik anak-anak, terutamanya dalam membetulkan kesalahan mereka wajar diikuti oleh ibu bapa. Tambahnya, mendidik mengikut sunnah Rasulullah dan Islam, harus jadi impian dan usaha setiap ibu bapa Muslim.

Baca juga: Ini 5 Teknik Ransangan Bahasa Buat Anak Speech Delay, Ibu Bapa Perlu Tahu
TINGGINYA KESANTUNAN RASULULLAH SAW DALAM MEMBETULKAN KESALAHAN ANAK
Gambar hiasan: AdobeStock.

Mendidik mengikut sunnah Rasulullah dan Islam, harus jadi impian dan usaha setiap ibu bapa Muslim.

Teringat saya pada kuliah parenting yang saya hadiri,
Tingginya kesantunan Rasulullah dalam membetulkan kesalahan anak walaupun Rasulullah adalah penguasa Madinah yang berusia 53-60 tahun.
CARA RASULULLAH SAW MEMBETULKAN KESALAHAN ANAK
Gambar hiasan: Keluarga.
Bagaimana Rasulullah membetulkan kesalahan anak?

Memanggil dengan bahasa kasih sayang dan gelaran yang baik, ” wahai anakku “. Kita sesuaikanlah dengan bahasa kita tapi panggilan yang baik-baik.
Tidak marah mengikut hawa nafsu.
Tidak mencela.
Fahami dengan bertanya. Jangan cepat menghakimi tanpa bertanya walaupun sesuatu itu kita sudah saksikan di depan mata. Persoalan kenapa dan bagaimana akan bantu kita untuk memahami apa yang berlaku dengan lebih mendalam.
Sentuh atau usap kepala. Bukan rotan, cubitan, pukulan jadi bahasanya.
Beri solusi dan alternatif.
Doakan anak-anak tersebut.

Rasulullah mengajar cara mendidik dengan berhikmah. Rasulullah mengajar kita menghormati kanak-kanak sebagai manusia.
Kanak-kanak juga ada perasaan dan maruah serta air muka yang perlu dijaga. Menegur dan mendisiplin kan mereka tak pernah salah sekiranya mereka melakukan kesalahan.
Namun lakukan dengan ihsan dan mengikut tauladan Rasulullah.
“KADANG TU MENDIDIK ANAK BELUM MUMAYYIZ MACAM SUDAH DEWASA…”
Gambar hiasan: TudungSiComel.
Kadangkala tu, mendidik kanak-kanak yang belum mumayyiz macam kanak-kanak itu dah dewasa. Dah hidup berpuluh tahun. Sedangkan kanak-kanak itu belum mumayyiz, belum mukallaf, baru umur 5,6 tahun.
Eh ,susahnya nak buat. Ya, sebab turun temurun kita lain caranya. Sebab budaya lain caranya.
Saya pun tengah berjuang secara peribadi. Bukan mudah, bukan senang. Tapi kita dah dewasa, kita lakukan sesuatu biarlah bersandar pada ilmu dan agama.
Kita tahu sumber mana nak ambil. Di mana nak cari ilmu, akses makin senang. Kuliah tadabbur Quran dan sirah pun tersedia di Youtube. Korek bagaimana parenting cara baginda.
Kita bukan nak ikut parenting Barat ke, teori Barat semata. Kita nak ikut parenting cara Islam dan sunnah Rasulullah.
Itulah sebaik-baik tauladan dan contoh. Betulkan yang biasa, biasakan yang betul.
Wan Nur Syakira
#catatanparentingsyakira
Sumber: Facebook Wan Nur Syakira


Ini Cara Sebenar Rangsang Otak Anak Ikut Kategori Umur, Tak Perlu Keluar Modal Besar Pun!

Sebenarnya, nak merangsang otak (kognitif) si kecil tidak perlu mengeluarkan belanja yang besar sekiranya ibu bapa tahu cara yang betul. Melalui perkongsian Pediatric Occupational Therapist, Maryam Jamadi, ia hanya bermodalkan masa dan perhatian kepada anak-anak sahaja.
Jangan paksa anak duduk lama untuk belajar sesuatu sebelum merangsang minat mereka tentang belajar. Konsepnya adalah minat dahulu, kemudian baru duduk belajar. Justeru itu, ikuti cara merangsang otak anak mengikut kategori umur seperti perkongsian di bawah.

Baca juga: Ini 8 Jenis Sayur Mentah Sesuai Beri Anak Makan, Tak Payah Susah-Susah Masak!
CARA RANGSANG OTAK ANAK

“Hadiah terbaik daripada mak ayah kepada anak adalah rangsangan perkembangan otak anak semasa anak umur 6 tahun ke bawah.”

Kenapa? Kerana 90% perkembangan otak adalah semasa umur 6 tahun ke bawah. Ramai mak ayah ingat, nak rangsang otak anak banyakkan

Main flash card.
Baca buku banyak-banyak.
Hantar kelas siang dan malam.
Pergi tuisyen.

Sebenarnya, nak rangsang otak (kognitif) anak tak perlu pun keluar modal besar. Hanya bermodalkan masa dan perhatian kita kepada anak sahaja.
CARA RANGSANG OTAK ANAK MENGIKUT UMUR
A. 0 HINGGA 2 TAHUN
Gambar hiasan: Google.com

Pembelajaran menggunakan sistem deria dan pergerakan fizikal.

TIPS SAYA:
1. Banyakkan rangsangan deria dan pergerakan untuk anak belajar tentang persekitaran. Boleh rujuk artikel saya “Nak Anak Bijak”.
2. Normal anak nampak terlebih aktif semasa di tahap ini sebab setiap pergerakan adalah pembelajaran bagi anak. Saya lebih risau bila anak tak banyak bergerak dari anak banyak bergerak.

EXPERIMENT
EXPLORATION
EXPERIENCE

3. Selagi “tangki” keperluan rangsangan deria dan pergerakan anak tak penuh, selagi itu anak akan susah fokus duduk setempat. Selagi anak tak puas masukkan benda dalam mulut, selagi itulah anak tak akan berhenti.
4. Fasa ini, disarankan anak belajar sambil bermain. Anak 2 tahun ke bawah tak akan cepat bosan sebab waktu ini semua yang anak nampak adalah “mainan” bagi mereka.
5. Rangsang minat anak dahulu sebelum fokus aktiviti membaca atau mengira. Setiap anak berbeza, tak salah untuk mak ayah ajar anak awal tetapi pastikan perkembangan yang lain normal dan anak menunjukkan minat terhadap aktiviti membaca dan mengira.
B. 2 HINGGA 6/7 TAHUN
Gambar hiasan: Google.com

Mula menggambarkan dan merancang pergerakan atau aktiviti.
Anak juga sudah mula belajar sesuatu melalui bahasa dan pertuturan tetapi dalam masa yang sama mereka masih tidak boleh menapis maklumat yang diterima lagi.
Belum boleh berfikir secara logik dan rasional.
Lakukan aktiviti mengikut kesesuaian umur dan tahap anak.

TIPS SAYA:
1. Banyakkan bercerita dengan anak tentang perkara yang berlaku di sekeliling anak kerana waktu ini anak dah mula boleh belajar melalui bahasa. Konsepnya,
Semakin banyak kita bercakap dengan anak, semakin banyak kosa kata yang anak belajar, semakin bagus skil bahasa anak.
Semakin banyak yang anak boleh faham tentang apa-apa yang berlaku di sekitarnya, semakin berkembang cara pemikiran dan otak anak.
2. Jangan paksa anak duduk lama untuk belajar sesuatu sebelum rangsang minat anak nak belajar. Minat dahulu, kemudian baru duduk belajar.
3. Panjangkan waktu anak perlu habiskan setiap tugasan mengikut umur dan skil fokus anak. Purata skil fokus, 1 tahun : 3 minit.
Contohnya anak 3 tahun, sepatutnya boleh fokus selama 9 minit. Jika anak boleh fokus lebih lama, lebih baik.
4. Kawal pendedahan gadget dan TV, pastikan rancangan bersesuaian dengan umur anak dan mak ayah menonton TV/gadget bersama-sama anak. Limit 1 jam sahaja SEHARI.
5. Jika kita faham tahap dan konsep bagi merangsang kognitif anak, tak perlu pun keluarkan modal yang besar untuk mengajar anak. Cukup dengan selalu “membebel” dengan anak pun boleh bantu dalam perkembangan otak anak.
6. Kalau kalian ada latarbelakang dalam apa-apa bidang, jangan lupa dedahkan sahaja ilmu pengetahuan yang kita ada kepada anak. Kalau anak tanya soalan yang kita tak tahu, tanya sahaja En. Google huhu.
Sebenarnya setiap perkembangan ada prosesnya sendiri, jika mak ayah faham konsep pasti mudah nak bantu rangsang perkembangan anak.
Sumber: Facebook Maryam Jamadi


Ini Cara Untuk Anda Jimat Perbelanjaan Bulanan. Kena Cuba, Berbaloi Sangat!

Shopping. Perkataan ni memang tak dapat dipisahkan dengan aktiviti harian kita. Setiap hari pasti ada saja benda yang habis dan perlu kita beli. Lagi-lagi bagi suri rumah. Lagi la banyak yang nak kena beli. Bukan saja keperluan diri dan anak, kadang tu keperluan suami sekali ye.
Nak tahu macam mana anda boleh jimatkan sikit kos perbelanjaan bulanan tu. Jom baca dan cerna teknik berbelanja macam ni.

B INFINITE jadikan shopping sebagai satu penjimatan!

Mungkin ramai dalam kalangan anda yang masih tak biasa dengan terms B INFINITE kan? Baiklah, first min nak tanya, anda pernah dengar tentang BCard? Min yakin kalau sebut BCard memang ramai yang tahu.

Bagi anda yang tak tahu, BCard adalah satu sistem yang membolehkan anda kumpul mata bila berbelanja dan anda boleh tebus semula mata. B INFINITE adalah nama baru untuk BCard. Macam penjenamaan semula gitu. Lebih mudah, sekarang anda dah tak perlukan kad. Guna apps saja. Mudah sangat!
Jimat Belanja Dengan Tebus Mata!

Untungnya guna B INFINITE sebab mereka ada banyak partner shop termasuk online portal macam 7Eleven, Starbucks, Emas Sri Pinang, U Mobile, Tealive, CALTEX, LAZADA, ZALORA, Expedia, Booking.com, cosway, Kennt Rogers Roasters dan banyak lagi.
Lupa pulak min nak mention yang sesetengah member kad macam member kad Tealive dan CALTEX pun ada fungsi B INFINITE! Maknanya, bila isi minyak bukan sekadar dapat mata ganjaran sebagai pemegang kad member CALTEX saja. Korang juga dapat point untuk B INFINITE. Awesome sangat!

Bayangkanlah setiap kali anda berbelanja di semua tempat ni, anda akan dapat kutip mata ganjaran. Dari berbelanja tak dapat apa-apa, kini tak lagi. Dengan mata ganjaran tadi, macam-macam anda boleh beli.
Oh ya! Tak macam sesetengah membership yang lain, dengan B INFINITE anda tak perlu tunggu mata ganjaran capai jumlah tertentu untuk penebusan. Sebaliknya, anda boleh tebus sebanyak mana point yang anda dah ada dan bayaran selebihnya boleh top up pakai duit. Istimewa sungguh B INFINITE! I like!
**Rujuk sini untuk proses kumpul mata ganjaran B INFINITE
**Rujuk sini untuk proses penebusan mata ganjaran B INFINITE
Boleh Bercuti ke TAARAS Wey!

Istimewa kali ini, anda berpeluang untuk join cabutan bertuah bersama B INFINITE dan jika anda pemenang bertuah yang mereka cari, anda boleh menginap dekat TAARAS Resort! Caranya tak susah pun. Anda cuma perlu berbelanja minima RM30 di mana-mana participated merchant untuk kempen kali ini dan secara automatiknya anda akan dapat 3 entry untuk cabutan penginapan tersebut.
Bagi yang tak pernah guna lagi B INFINITE, anda akan dapat 5 entry untuk join cabutan bertuah hanya dengan sign up B INFINITE. Menarik ni!
Nak tahu lebih lanjut jom layari<https://www.binfinite.com.my/>
Dapatkan B INFINITE melalui Google Play store (Android) atau app store (Iphone) sekarang juga.
** Pemenang dipilih secara rawak oleh komputer
** Peraduan berakhir pada 30 September 2019.


Ini Cara Untuk Ibubapa Bijak Dalam Memilih Rancangan TV Si Manja Umur 3 Tahun Ke Bawah

Zaman sekarang ini, gajet sudah menjadi barang ‘wajib’ bagi anak-anak. Tak ada gajet, mula lah nak menangis dan merajuk. Berbeza dengan kanak-kanak zaman dahulu, dah ada televisyen pun dah cukup dan pandai pula untuk menyusunatur waktu yang sesuai untuk menonton televisyen. Kini, ibubapa perlu peka dalam pemilihan rancangan televisyen untuk tontonan anak-anak khususnya bawah umur 3 tahun, supaya mereka tak ketagih dengan gajet.
CARA MEMILIH RANCANGAN TELEVISYEN UNTUK ANAK BAWAH 3 TAHUN
http://59.ru/

Kadang-kadang kita sebagai mak ayah tak dapat nak elak “bantuan” gadget dan TV dalam membantu mengawal anak semasa menguruskan rumah. Lagi-lagi ibu suri rumah yang anak nak berkepit 24 jam, nak ke dapur dan tandas pun nak ikut. Bila bagi ikut bahaya untuk keselamatan anak, bila tak bagi ikut menangis macam kena dera. Betul tak? Bila baca post saya tentang “TV dan gadget memang terbukti akan meningkatkan risiko kelewatan bercakap bagi anak bawah 18 bulan”, mak ayah jadi dilemma.
Gadget vs TV?
http://food.ndtv.com/

Pendapat saya, TV lebih baik dari gadget kerana:

1. Pandangan anak lebih luas dan anak masih boleh memerhatikan benda sekeliling apabila tengok tv berbanding gadget yang menyebabkan tumpuan 100% pada gadget.
2. Anak masih boleh mendengar dan menyahut dengan baik jika nama dipanggil kerana biasanya kedudukan speaker yang jauh daripada telinga anak berbanding gadget.
3. Mak ayah yang mengawal kekerapan dan apa yang dilihat oleh anak berbanding menonton youtube di gadget.
blog.securly.com
4. TV memang terletak satu tempat berbanding gadget yang boleh didapati di mana-mana. Kalau mak ayah perasan, selalunya rancangan kanak-kanak dan bayi selalunya sekejap sahaja 5-15 minit. Sebenarnya itu sahaja masa yang dibenarkan untuk anak tengok dalam satu sesi.
Sebab tumpuan anak bawah 18 bulan sekejap sahaja, bila beri anak tengok lebih selalunya anak tak dapat apa-apa input kerana dah “overload” (terlebih) rangsangan deria visual (penglihatan) dan deria auditori (pendengaran) maka masa yang sepatutnya dia “belajar” dan explore sekeliling terbazir macam itu sahaja. Cara nak tengok anak dah “overload” adalah apabila
http://www.yummymummyclub.ca/
– Anak tak menyahut dan memandang apabila namanya dipanggil.
– Mula-mula anak excited tepuk-tepuk tangan atau berlari, tiba-tiba duduk tanpa ekspresi muka seperti berkhayal.
– Mula-mula menyanyi atau menjerit tiba-tiba senyap.
Jika mak ayah dapati anak ada tanda-tanda di atas, ayuhlah tutup tv terus. Jika berterusan setiap hari yang sama, boleh menyebabkan masalah kelewatan bercakap di masa akan datang yang selalunya berpunca daripada kecelaruan sensori (sensori processing disorder). Jangan main-main dengan sensory processing bagi anak bawah 3 tahun kerana ianya bukan sahaja boleh menyebabkan risiko masalah bercakap malah masalah memilih makan, motor kasar, motor halus, tingkah laku dan akademik di masa akan datang.
http://edinburgh.stv.tv/
Kalau boleh elak, elakkan tapi kalau memang terdesak dan tak boleh elak, kali ini saya nak kongsikan cara milihan rancangan TV untuk anak. Pilih rancangan yang:
BIJAK DALAM PEMILIHAN RANCANGAN
1. Kurang pergerakan background ataupun pergerakan yang terlalu laju.
http://www.cartoondistrict.com/
Purata pertukaran background “nursery ryhme” atau kartun adalah 5-8 saat, menyebabkan anak tak dapat hadamkan dan faham apa-apa input yang hendak disampaikan terutamanya anak bawah 2 tahun, cari kartun yang tiada/kurang pergerakan dan pertukaran background.
Mengikut pemerhatian saya (tiada kajian lagi tentang ini), anak yang dibiasakan dengan menonton kartun di mana pergerakan dan pertukaran background terlalu cepat boleh menyebabkan anak menjadi seorang yang kurang sabar dan cepat bosan apabila menunggu dan beratur contohnya mengamuk apabila kereta berhenti (bosan dengan permandangan yang sama) serta sukar untuk duduk setempat apabila 3-4 tahun menyebabkan masalah pembelajaran di masa akan datang. Dialu-alukan penyelidik untuk lakukan kajian tentang ini.
http://maternidadfacil.com/
Kalau mak ayah perasan, majoriti anak bawah 2 tahun mesti lebih suka tengok iklan kan? Bila ada iklan terus berlari ke TV. Ia adalah kerana anak bawah 2 tahun normal memang ada “sensory seeking” terhadap rangsangan visual, sebab itu mereka suka tengok iklan yang menggunakan visual dan suara yang menarik berbanding drama.
2. Suara yang jelas dan perlahan.
www.huffingtonpost.com
Kalau nak ajar menyanyi, cari lagu yang perlahan dan sebutan yang jelas setiap suku kata berbanding lagu yang terlalu cepat.
3. Warna yang menenangkan.
pichost.me
Kebanyakan kartun popular sekarang menggunakan warna yang terlalu terang dan menonjol menyebabkan risiko ketagihan gadget dan tv pada anak. Warna terang dan menarik memang seronok bagi anak-anak sama juga macam gula-gula. Kalau warna terang, hanya watak kartun tersebut sahaja yang menonjol dan bukannya keseluruhan kartun dan background menggunakan warna yang terang dan menonjol. Kita tengok lama-lama pun boleh pening sakit mata.
4. Pilih rancangan yang bersesuaian dengan anak.
www.pinterest.co.uk
Anak bawah 3 tahun tak pandai lagi bezakan baik dan buruk, mereka serap sahaja semua benda yang mereka lihat dan dengar. Mereka tak pandai lagi bezakan realiti dan fantasi, bermain secara imaginasi memang normal tetapi kita yang mengawal apa yang mereka akan “imagine”. Kalau biasa tengok Barbie, imaginasi mereka pun akan ke arah itu, berangan jadi princess. Kalau biasa tengok Ultraman, cara mereka berfikir dan bermain pun akan jadi ganas. Kalau biasa tengok upin ipin, kadang-kadang suara mereka pun akan jadi macam upin ipin.
5. Elakkan menonton kartun di channel TV yang mempunyai iklan-iklan yang tidak sesuai untuk anak.
www.youtube.com
Pendapat saya, tengoklah apa-apa kartun asalkan tidak memudaratkan. Kalau boleh elakkan kartun yang ada buli membuli (cth: Tom and Jerry) ataupun yang berunsur pergaduhan dan keganasan (cth: Ultraman) serta ada bahasa yang tidak elok (cth: Shin Chan) untuk anak bawah 3 tahun.
http://thehumornation.com/
Sebelum beri anak tengok, kita tengok dahulu dan nilai sendiri kesesuaiannya. Saya pun ibu biasa yang tidak boleh mengelak daripada “bantuan” TV. Dekat rumah saya tiada Astro, cuma ada HyppTV. Jadi saya beri contoh rancangan yang saya beri anak tengok yang kurang pergerakan background, warna yang tidak terlampau menonjol dan suara yang jelas serta boleh belajar bercakap bersama anak. (Anak umur 1 tahun). Kalau mak ayah lain ada rancangan yang menarik dan menepati kriteria di atas boleh screenshot dan tepek di komen, kita sama-sama berkongsi.
Sumber : Maryam Jamadi


Ini Checklist Barang Penting Untuk Packing Sebelum Balik Kampung, Jangan Tertinggal!

Lagi beberapa hari umat Islam akan meraikan Hari Raya Aidilfitri setelah sebulan menjalani ibadah puasa dengan penuh keimanan dan kesabaran. Sambutan hari raya kali ini sedikit berbeza berbanding tahun-tahun sebelumnya kerana mendapat kebebasan meskipun wabak Covid-19 masih ada.
Jadi, pasti ramai yang mengambil kesempatan untuk pulang ke kampung menziarahi ibu bapa dan sanak saudara setelah sekian lama ‘berkurung’. Bagi mengelakkan sebarang kejadian dan memastikan raya disambut dengan gembira, ini merupakan checklist untuk anda yang ingin pulang ke kampung. Confirm tak pening kepala dan tak ada barang yang tertinggal. Jom tengok!

Baca juga: Cara Tukar Duit Raya Di Mesin ATM, Tak Sampai 10 Minit Dah Dapat Duit Baru!
INI CHECKLIST BARANG PENTING UNTUK PACKING SEBELUM BALIK KAMPUNG

1. TOTO, BANTAL & SELIMUT

Bagi anda yang ingin pulang ke kampung, jangan lupa untuk bawa sekali toto, bantal dan selimut. Nampak macam tak perlu dan tak penting kan? Sebenarnya sangat penting lebih-lebih lagi jika ahli keluarga ramai. Nak sambut raya mesti dalam keadaan selesa so tak salah untuk bersedia lebih awal. Barulah tak pening kepala.
2. BAJU RAYA, TUDUNG RAYA & KASUT RAYA

Yang ini paling penting! Tujuan balik kampung nak sambut raya tetapi kalau baju raya tertinggal, spoil mood betul tak? Pastikan segala kelengkapan pakaian raya diletakkan dalam satu beg asing.
Barulah mudah dicari bila nak digunakan. Lebih mudah jika sebelum pulang ke kampung, anda gosok dulu kelengkapan raya. Pagi raya nanti tak perlu berebut seterika. Betul tak?
3. UBAT-UBATAN

Selain digunakan ketika dalam perjalanan pulang ke kampung, boleh juga digunakan pada hari raya pertama. Maklumlah, hari raya pertama pasti semua kedai runcit atau farmasi berdekatan akan tutup.
Jadi, sebagai langkah berjaga-jaga lebih baik beli ubat lebih awal untuk kegunaan pada bila-bila masa. Jika anda mempunyai masalah penyakit kronik, jangan tertinggal ubat-ubatan di rumah ya. Pastikan bawa bersama ketika pulang ke kampung. Barulah raya lebih gembira.
4. EXTENSION PLUG

Memandangkan raya tahun ini agak berbeza kerana tidak lagi ‘bertemu’ melalui video call, jadi extension plug sangat diperlukan. Seharian bergambar bersama seisi keluarga mestilah bateri telefon akan berkurangan dan cepat habis.
Bayangkan pula, kalau semua sanak saudara anda mahu mengguna plug tetapi dah penuh. Inilah masa paling tepat dan sesuai untuk menggunakan extension plug. Tapi jangan guna terlalu banyak extension plug, boleh menyebabkan litar pintas. Bahaya!
5. BARANG MANDIAN & TUALA

Lebih mudah dan senang jika barang mandian dan tuala bawa sendiri dan jangan guna orang lain punya. Takut-takut dekat rumah opah tak cukup barang, jadi tak salah untuk bawa kepunyaan sendiri.
6. ALAT SOLEK

Akhir sekali untuk kaum wanita, alat solek jangan lupa bawa. Di pagi hari raya mestilah nak bersolek dan menambah seri wajah kan? Rugilah kalau kusam dan tidak bermaya kerana Hari Raya Aidilfitri hanya disambut setahun sekali dan tahun ini perlu diraikan sebaik mungkin bersama keluarga tersayang.

Jadi, itu sahaja checklist penting untuk anda sebelum pulang ke kampung. Pastikan memandu dengan selamat dan mengikut had kelajuan yang ditetapkan. Pandu cermat, jiwa selamat! Selamat Hari Raya Aidilfitri kami ucapkan.


Ini Checklist Barang Yang Wajib Anda Bawa Pulang Masa Raya. Nombor 4 Tu Paling Penting!

Siapa yang pernah merasai pengalaman masa raya, nak cas phone tapi plug penuh. Yelah dah semua saudara-mara balik kampung, mana nak cukup plug untuk cas.

Haa.. Sebab tulah sebelum anda nak pulang beraya, buat checklist siap-siap. Nanti masa kat kampung tak ada lah nak berebut-rebut dengan semua orang. Walaupun anda rasa checklist ni leceh, tapi percayalah semua ni yang akan menyelamatkan mood raya anda nanti!

1. BAWA BALIK EXTENSION. NANTI BEREBUT NAK CAS PHONE!

Kalau duduk rumah sendiri, plug tu memang tak perlu nak berebut tapi bayangkan bila kat kampung pak cik, anak saudara, sepupu semua nak guna plug sebab masing-masing asyik dengan phone 24 jam. Nak update status, nak facetime atau upload gambar.

Bila tak ada bateri, baru berebut nak cari plug cas phone. Belum lagi part kena marah sebab pakai plug yang orang guna buat nak masak. Kalau anda tak nak kena kejar dengan senduk jangan sesekali buat okay. Itu pentingnya setiap kali balik raya bawalah extension anda sendiri. Tak ada lah sampai bergaduh bila semua nak cas gajet.
2. “MANA NAK HAMPAR TUDUNG AKU NI?!”

Ni masalah yang perempuan selalu alami pagi raya. Mana nak letak tudung atau selendang yang dah iron. Selalunya tempat yang selalu jadi mangsa ialah sofa atau penyandar kerusi. Masa ni yang lelaki tu jangan berani nak dekat dengan tempat tu ya. Takut jadi drama pagi raya pula nanti kalau terduduk atau tertumpahkan makanan.
Untuk kaum perempuan, nasihat admin anda bawalah hanger untuk sangkut tudung tu. Jangan setakat bawa hanger untuk sangkut baju raya je. Kalau ada hanger ni, anda pastinya dah menjimatkan ruang dan juga dapat mengelakkan berlaku pergaduhan di pagi raya.
3. TURN LAMBAT NAK GUNA WASHING MACHINE. DOBI LAYAN DIRI KAN SENANG!

Masalah yang kita selalu lupa adalah bab kena tunggu turn guna mesin basuh. Bayangkan kalau keluarga besar 7-8 orang, itu belum masuk keluarga kecil yang lain. Confirm bila masing-masing nak basuh baju mesti lama nak tunggu turn tu. Takkan nak simpan baju kotor yang dah diguna bawak balik rumah pulak kan.
Haa.. Anda tak perlu susah hati sebab sekarang kan dah banyak dobi layan diri. Anda dah tak perlu nak berebut, sediakan je duit siling before balik kampung tu. Jadi baju anda dan keluarga boleh basuh dekat dobi. Kan senang, siap boleh terus keringkan sekali.
4. MOOD RAYA SPOIL SEBAB BADAN BERBAU? PAKAILAH DEODORANT!

Apa guna sekadar wangi-wangi di pagi raya, tapi lepas beraya 2 buah rumah badan anda dah mula mengeluarkan bau tidak menyenangkan. Boleh spoil mood tau! Dah cantik-cantik tapi badan pula berbau. Nak beraya dan ambil gambar dengan sanak-sedara pun rasa segan.
Sebab tu, waktu awal-awal pagi lepas anda mandi, admin sarankan terus guna deodorant. Supaya bakteria yang menjadi punca bau badan tak dapat membiak!
Kalau anda jenis kulit sensitif atau tak suka deodorant yang mengandungi alkohol, gunalah deodorant yang diperbuat daripada bahan semula jadi seperti garam mineral. Bila badan tak berbau barulah anda pun segar sepanjang hari.
DENGAN SMELLY NO MORE, RAYA ANDA LAGI BEST TANPA BAU TAK MENYENANGKAN!

Tak semua orang sesuai guna deodorant yang mengandungi alkohol ataupun pewangi sebab badan mereka akan memberi tindak balas dengan menghasilkan bau yang kurang menyenangkan dan pastinya membuatkan mereka lebih berpeluh. Tapi jangan risau, dengan deodorant Smelly No More daripada Total Image, masalah anda pasti selesai!
Produk ini diperbuat daripada garam mineral semula jadi yang langsung tidak menggelapkan kulit, tidak berminyak dan tidak melekit. Ia boleh digunakan di bawah lengan, leher, bawah pelipat kaki dan juga mampu merawat kaki merekah tau. Apa yang best, deodorant Smelly No More ini juga tidak akan mengotorkan pakaian anda dan pastinya tidak menyebabkan sebarang alahan.

Produk Smelly No More  hadir dalam dua pilihan untuk memudahkan pengguna. Satu jenis semburan dan satu lagi jenis roll on. Deodoran Smelly No More jenis semburan boleh digunakan pada tudung supaya dapat menghilangkan bau kurang menyenangkan akibat peluh.
Deodoran Smelly No More jenis roll on pula perlu dibasahkan terlebih dahulu dengan sedikit air. Kemudian, anda boleh terus sapu di bawah lengan atau mana-mana anggota badan anda. Haaa.. Tak tahu nak guna? Jangan risau, ini ada tutorial untuk anda!

Stay fresh all day long with Smelly No More! Just a simple roll-on or spray, and you are good to go! Check out Ann Maizah’s video and you can see for yourself how easy it is to use! #Smellynomore #TotalImageMY #deodorant #personalcare
Posted by Total Image on Tuesday, 22 May 2018

Admin pun guna tau deodorant ni. Memang terbaik! Walaupun sudah pergi bersukan dan berpeluh, badan masih kekal segar dan tidak berbau. Kalau anda tak percaya boleh lihat sendiri komen pengguna setia produk ini dekat bawah.

Jika anda berminat untuk dapatkan produk ni, deodorant Smelly No More ada dijual di farmasi-farmasi terkemuka seluruh negara.
Dan berita menarik untuk anda, kalau anda beli produk ini secara online melalui laman web rasmi Total Image, anda boleh dapat 20% diskaun tau! Tapi tawaran ini terhad sehingga 30 Jun 2019 sahaja. Apa yang anda perlu buat, sewaktu hendak checkout produk ini, anda hanya perlu masukkan promo code: TIRS20 dan anda juga boleh nikmati free shipping tau!
Nak rasa segar sepanjang hari dengan menggunakan produk yang bebas bahan kimia? Bertukarlah ke produk Smelly No More hari ni juga. Bukan sahaja selamat digunakan, malah Smelly No More memberikan jaminan kesegaran sepanjang hari untuk anda.


Ini Ciri Baru & ‘Best’ Pada Drypers Wee Wee Dry & Drypers Drypantz, Ibu Bapa Muda Mesti Suka

Buat mereka yang bakal bergelar ibu bapa, persiapan menyambut bayi yang bakal lahir amatlah penting. Keselesaan dan keperluan si manja menjadi keutamaan. Salah satu barangan keperluan bayi yang paling penting untuk disediakan, mestilah lampin.
Ibu bapa muda akan berdepan dengan masalah memilih jenis lampin, kesesuaian kulit dan jenama yang bagus untuk anak mereka. Jika salah pilih, anak boleh kena ruam nanti. Tapi masalah itu akan selesai jika anda memilih lampin ini untuk bayi anda!

Drypers Wee Wee Dry, tampil dengan ciri unik yang memudahkan bakal ibu bapa!

Anda bakal bergelar ibu bapa tidak lama lagi? Wah, tahniah kami ucapkan ya!

Jika anda sedang mencari lampin untuk bayi yang baru lahir, kami cadangkan Drypers Wee Wee Dry yang terbaru ini untuk anda. Ibu bapa muda akan suka dengan ciri baru padanya, terutamanya ciri unik untuk saiz Newborn. Malah, ia memberi keselesaan terbaik untuk bayi yang baru lahir.
TummyFIT Guide™ memudahkan ibu bapa kenal saiz lampin yang sesuai

Drypers Wee Wee Dry dilengkapi dengan TummyFIT Guide™, indikator yang sangat berguna, lebih-lebih lagi untuk ibu bapa muda. Ciri panduan ini dicetak pada zon pita pelekat. Apa yang best tentangnya?
Setelah capai ‘Next Size’, anda akan tahu sudah sampai masa untuk peningkatan saiz. Dengan ini, anda mudah kenal pasti saiz lampin itu muat atau perlu tukar saiz lain. Memang bergunalah! Dengan penggunaan saiz yang betul, ia dapat mengurangkan kebocoran lampin bayi anda.
Mempunyai Stool Lock System™ untuk memerangkap najis lembut

Mereka yang baru bergelar ibu bapa pasti risau setiap kali bayi membuang air besar. Maklumlah kulit bayi yang baru lahir harus dijaga dengan rapi. Tapi anda tidak perlu khuatir jika bayi anda memakai Drypers Wee Wee Dry.
Untuk pengetahuan anda, Drypers Wee Wee Dry Newborn dilengkapi dengan ciri Stool Lock System™. Dengan ciri ini, najis lembut dapat diperangkap dengan baik agar kulit si manja kekal bersih dan sihat.
Didatangkan dengan reka bentuk potongan Navel Care

Bagi mengelak geseran pada tali pusat bayi, Drypers Wee Wee Dry Newborn direka dengan bentuk potongan ‘U’ Navel Care di atas zon pita pelekat. Pada masa yang sama, aliran udara dapat didedahkan pada pusat bayi anda.
Haa.. Jika anak anda sudah mula aktif, sudah sampai masa untuk anda menggunakan lampin seluar ini pula.
Drypers Drypantz, selesa dipakai oleh si manja yang aktif

Kami tahu betapa gembiranya anda jika anak sudah mula aktif. Drypers Drypantz memang sesuai untuk anak anda sebab ia direka dengan Customized FIT, iaitu padanan khas untuk setiap peringkat tumbesaran bayi agar bayi boleh bebas menerokai dengan penuh keselesaan dan terlindung daripada kebocoran.
Senang pakai & buang lampin bayi dengan Easy Disposal Tape
Bakal ibu bapa akan puas hati Drypers Drypantz kerana mempunyai Easy Disposal Tape. Tugas mengurus lampin jadi lebih mudah. Hanya koyak, gulung dan lekat dengan pita pelekat yang ada pada lampin dan buang ke dalam tong sampah!
Kami teruja nak bagitahu Drypers Wee Wee Dry dan Drypers Drypantz baharu mempunyai ciri-ciri istimewa yang best untuk si manja tau. Meh tengok sini.
Antara ciri istimewa pada Drypers Wee Wee Dry & Drypers Drypantz

Penunjuk kebasahan

Ibu bapa muda mesti tidak tahu waktu yang tepat untuk menukar lampin bukan? Dengan indikator ini, anda mudah mengetahui masa untuk menukar lampin apabila penunjuk kuning bertukar menjadi biru. Tidak perlu risau lampin bocor lagi selepas ni.

Pro-Skin pH Balanced Layer™

Ciri ini melindungi bayi dari kerengsaan kulit dengan menyediakan lapisan lilac yang mempunyai permukaan yang kurang berasid agar kulit halus bayi sentiasa sihat.

Eco Green

Drypers adalah jenama lampin bayi PERTAMA di Asia yang diperakui oleh USDA sebab lampinnya mempunyai kandungan bahan bio berasaskan tumbuhan yang boleh dibiodegradasi. Senang cerita, Drypers bukan sahaja melindungi bayi tapi mesra alam juga!

6 AbsorbDRY Layers™

Ciri ini menyerap dan menyalurkan air kencing bayi dengan berkesan untuk memastikan kulit bayi kekal kering dan selesa sepanjang 10 jam. Bolehlah ibu bapa tidur dengan lena dan tidak risau lagi tentang kebocoran.
Pasti anda tidak sabar mahu mencuba lampin yang baharu ini dengan ciri-ciri best untuk bayi anda bukan? Dypers Wee Wee Dry dan Drypers Drypantz sudah boleh didapati di pasaran sekarang tau. Dapatkan segera!

Buat ibu bapa muda yang akan menimang cahaya mata tidak lama lagi, kami jamin anda akan puas hati dengan Drypers Wee Wee Dry. Bagi anda yang ada anak semakin aktif pula, bolehlah menggunakan Drypers Drypantz.
Tugas menguruskan si manja jadi lebih mudah dengan kedua-dua lampin baharu Drypers Wee Wee Dry dan Drypers Drypantz. Pasti kering, melindungi daripada kerengsaan kulit dan janji serasi sentiasa! Si manja selesa, anda pun senang hati melihatnya.
Untuk info lebih lanjut, anda boleh klik sini.


Ini Contoh Taska/Pengasuh Yang Bagus, Mak Ayah Kena Alert!

Sejak kebelakangan ini, makin banyak kita mendengar kes yang melibatkan penderaan kanak-kanak di pusat asuhan seperti taska dan di rumah. Ini menjadikan ramai dalam kalangan ibu bapa risau untuk menghantar anak ke pusat asuhan tetapi terpaksa kerana ada urusan kerja. Oleh itu, terdapat beberapa contoh untuk ibu bapa perhatikan yang menunjukkan anda berada ‘di dalam tangan’ taska atau pengasuh yang bagus.
Baca juga: [VIDEO] Viral Pengasuh Baling Bungkusan Barang Pada Bayi, Polis Buat Siasatan

CONTOH TASKA/PENGASUH YANG BAGUS

Sejujurnya, saya agak letih nak menjawab soalan dari terlalu ramai ibubapa yang risaukan anak menangis , susah tidur dan susah makan ketika di taska. Dan sebenarnya, soalan – soalan seperti ini buat saya naik PELIK.

” Macam mana nak buat anak senang tidur dan tak nangis-nangis masa di taska? “

” Pengasuh cakap anak saya asyik nangis je sepanjang hari. Dah dekat seminggu hantar pun sama je. Pengasuh hari-hari komplen. Ada tip tak puan untuk anak ok duduk taska? “
” Dah bertukar 2 pengasuh sebab dua-dua kata susah jaga anak saya. Macam mana saya nak buat supaya anak saya senang untuk diurus masa di rumah pengasuh? “.
Saya faham, aduan dan rungutan pengasuh BUAT IBUBAPA RASA MACAM:

1. Memang anak mereka yang problem
2. Memang mereka (ibubapa) punca problem anak jadi susah di jaga. Misalnya : ada ibubapa bercerita bagaimana pengasuh tegur dan ‘beri amaran’ seperti: jangan asyik nak dukung-dukung anak semasa di rumah sebab anak jadi manja nak berdukung juga semasa di taska. Atau, jangan biasakan ajar anak tidur mengempeng nanti susah nak tidur di taska bila mak tiada.
3. Mereka (ibubapa) yang perlu ‘elokkan’ , ‘baikkan’ dan ‘cantikkan’ anak masing- masing sebelum nak hantar ke taska. Ibarat kena hantar ‘barang yang elok’ atau ‘barang yang dah elok/dah dibaiki’ saja ke taska. Aihhh celaru sungguh gaya berfikir sebahagian ibubapa DAN pengasuh anak masing-masing.
Tuan – Puan, saya nak tanya satu SOALAN MUDAH untuk bantu Tuan – Puan berfikir dengan betul:
Jika Tuan- Puan ada masalah dengan tugasan di pejabat atau yang melibatkan kerjaya anda, adakah anda akan menelifon atau merujuk pengasuh anak anda untuk bantu selesaikan tugasan anda?
Misalnya:
” Puan pengasuh, macam mana ye nak buat supaya bos saya tak asyik marah-marah dan tak puas hati dengan hasil kerja saya ni ?”
Atau
” Puan pengasuh, ibubapa murid saya ni cakap anak dia asyik tak faham je dengan semua yang saya ajar dalam kelas. Dah habis topik pecahan pun masih tak tak reti apa-apa pasal pecahan. Ada tip tak untuk buat anak murid saya tu faham topik pecahan? “
Atau
” Puan pengasuh, saya ni dah tukar sampai 2 kerja dah sebab semua kata saya kerja tak bagus. Macam mana saya nak buat supaya saya bagus berkerja ya? “

Ada tak anda merungut dan mengadu kepada pengasuh anak anda seperti semua. Ada tak? CONFIRM tak ada kan?
Sebab isunya MUDAH SAJA: kalau pengasuh tak tahu atau problem nak jalankan tugas dia menjaga, menidurkan, menenangkan, memberi makan, memujuk dan menguruskan ragam anak jagaan. Maka, pengasuhlah yang kena cari jalan belajar dan tambah kemahiran untuk membolehkan dia buat TUGASNYA dengan berkesan.
Jika ibubapa menghantar anak mereka yang ‘sudah sedia elok dan mudah di urus’ kepada seorang penjaga yang ‘tak tau buat kerjanya’ , mana mungkin keadaan automatik jadi mudah untuk pengasuh tersebut. Hukum alam mudah saja :
Siapa tak tahu ,dia cari tahu. Siapa rasa susah , dia cari jalan. Baik pengasuh atau ibubapa. Hukum alam teraplikasi untuk kedua-dua pihak. Lihat 2 kisah yang saya kongsikan screenshotnya sebagai contoh bukti.
 Contoh 1:

Ya betul, CARA YANG IDEAL untuk mula hantar anak ke pengasuh atau taska adalah secara berperingkat agar peralihan tidak terlalu drastik buat anak dan ibubapa. Tip biasa yang dikongsi ramai pakar antaranya ialah luangkan masa duduk di taska, beramah mesra dengan bakal pengasuh dan biasakan keluar masuk taska /membuat percubaan meninggal anak di taska untuk tempoh yang pendek…
TETAPI…realiti nya, BUKAN semua taska membenarkan hal ini. Terutamanya dalam musim norma baru ini.Ia mungkin buat sebahagian ibubapa rasa cemas bila tak dapat mengamalkan tips peralihan rumah-taska secara berperingkat seperti yang dihajati. DISINILAH PERANAN PENGASUH AMAT DIPERLUKAN.

Jika dapat pengasuh/taska yang yakin diri dan mahir dengan tugas mereka untuk menggendalikan situasi bersama anak asuhan, BERUNTUNGNYA diri ibubapa tersebut. Seperti ibu didalam contoh 1 ini.
 Contoh 2:

Pelanggan khidmat konsultasi online saya iaitu Puan S bercerita bagaimana pengasuh pertama VS pengasuh kedua anaknya, amat berbeza. Pengasuh pertama mengadu anak susah tidur, tidur pun sekejap- sekejap dan suka menangis terutamanya bila ditinggal sekejap. Give up akhirnya pengasuh yang menjaga.
Eh, tapi bila dengan pengasuh ke 2, ‘apa pun tak komplen’. Anak boleh tidur siang elok semasa di bawah jagaan pengasuh dan bila di jemput pulang pun kelihatan lebih segar dan ceria. Malah, bila Puan S bertanya : ” Takde ke anak saya nangis-nangis bila kena tinggal / bila takde orang duduk dekat ?” .Tau apa jawapan pengasuh anak Puan S ? “Biasalah tu budak-budak umur gini takut kena tinggal”. Like no big deal dia menjawab.
Aduhaiii…tak kah tenang hati ibu yang mendengar. ***Kesimpulannya, pengasuh dan taska yang bagus itu ada dan ramai. Saya sendiri telah kerap kali di jemput membuat bengkel dan kelas kepada para pengasuh. Malah sebahagiannya benar-benar semangat mengamalkan ilmu diajar ke tahap ada taska yang melabur wang memasang PA system di bilik bayi bagi tujuan memainkan bunyi white noise/soothing sounds setiap kali pada waktu tidur.
Rezeki ibubapa untuk berjumpa atau tidak saja dengan para pengasuh yang benar-benar serasi, bagus, ikhlas dan berkemahiran untuk menjaga anak kalian. Semoga Tuhan mudahkan urusan kalian.
Sumber: Baby Language


Ini Game Interaktif Yang Anda & Anak-Anak Boleh Lakukan Di Rumah, Confirm Seronok Tau!

Nak berseronok dengan anak-anak tapi dalam masa yang sama nak save duit jugak? Paling best kalau kita tak perlu bersusah payah keluar makan angin setiap minggu.
Jadi, sebagai ibu bapa kita kenalah fikirkan aktiviti menarik yang boleh dibuat di rumah. Paling penting, pastikan aktiviti tu boleh merangsang otak anak-anak kita!

Jangan risau, kami sebenarnya ada cadangan terbaik untuk anda. Duduk dekat rumah dan luangkan masa bersama anak-anak pun boleh dapat RM10,000 tau! Nak tahu macam mana? Haa.. baca sampai habis artikel ni dulu.

HP Little Makers Family Edition Challenges
Bermula sekarang sehingga 23 November 2019

Ada 8 pilihan cabaran yang kreatif
Kalau anda nak tahu, HP Malaysia kini menganjurkan peraduan HP Little Makers Family Edition Challenges. Melalui peraduan ini, anda sekeluarga perlu bekerjasama untuk menyelesaikan cabaran yang diberikan. Paling penting, ia boleh dilakukan di rumah saja.
Ada 8 pilihan cabaran yang super seronok tau. Dan kesemua cabaran tersebut berkonsepkan #ReinventLearning yang menggabungkan kemahiran teknologi dalam pembelajaran di rumah untuk anak-anak anda melalui ilmu asas percetakan.

Budaya pembelajaran sebegini sedikit sebanyak membantu anak anda untuk belajar lebih banyak perkara baharu, menjadikan mereka lebih kreatif, berdaya saing dan ia sekaligus mampu menyerlahkan bakat mereka.
Dan sebenarnya kami yakin melalui cabaran HP Little Makers Family Edition Challenges ini, hubungan anda dengan anak-anak pasti lebih erat dan mereka akan menghargai masa bersama tersebut.
Cara untuk sertai peraduan mudah saja!
Nak join cabaran ini sebenarnya mudah saja. Tapi sebelum tu, bincanglah dengan anak dan pilih satu cabaran yang paling best. Ingat, komitmen daripada ibu bapa amat penting untuk memastikan cabaran ini dapat diselesaikan dengan sempurna.

Langkah 1: Cetak mana-mana satu pilihan cabaran HP Little Makers & ikut arahan yang disediakan
Langkah 2: Ambil gambar anda sekeluarga secara kreatif bersama hasil akhir HP Little Makers tersebut
Langkah 3: Muat naik gambar di akaun media sosial atau hantar penyertaan keluarga anda di sini
Langkah 4: Jangan lupa sertakan hashtag #HPMY #HPLittleMakers #HPDeskJet #ReinventLearning untuk penyertaan di media sosial
Hadiah bernilai RM10,000 untuk dimenangi
Ya, ini bukan cabaran biasa-biasa tau! HP Malaysia tawarkan hadiah barangan HP bernilai sehingga RM10,000. Jadi, adakah anda sekeluarga bersedia untuk bergelar juara?

Eh sebelum tu, kalau anda nak tahu, Printer HP ada teknologi percetakan tanpa wayar tau. Jadi anda boleh guna HP Smart App je untuk mencetak bahan-bahan yang diperlukan kerana ia lebih mudah dan cepat.
Pendek kata, tak perlu pening kepala nak sambung wayar sana sini lagi. Dan apa yang paling penting, Printer HP menjanjikan hasil cetakan dengan kualiti terbaik untuk anda sekeluarga!

Muat turun dan sertai HP Little Makers Family Edition Challenges sekarang! Sebarang maklumat lanjut tentang terma dan syarat peraduan atau printer terbaik yang ditawarkan oleh HP Malaysia, anda boleh layari laman Facebook HP Malaysia hari ini juga.


Ini Jenis Buah & Sayur Yang Ada Rupa Seakan Anatomi Manusia, Menakjubkan!

Siapa sangka terdapat beberapa jenis buah-buahan dan sayur-sayuran yang mempunyai rupa seakan-akan sama dengan sistem anatomi manusia. Ini membuktikan, setiap ciptaan dari Maha Pencipta mengandungi perkara yang tersurat dan tersirat yang boleh dipelajari apabila dikaji selain memberikan manfaat.
Jom lihat senarai buah-buahan dan sayur-sayuran yang mempunyai rupa seakan-akan sama dengan sistem anatomi manusia seperti dikongsikan oleh Puan Hanis Athirah Rusli.

Baca juga: Ini 6 Tindakan Perlu Diambil Untuk Hormat & Melindungi Kesejahteraan Mental Mangsa Tragedi
BUAH & SAYUR RUPANYA SEAKAN SISTEM ANATOMI MANUSIA
Sekadar gambar hiasan: Google.com

Dari alam ciptaan terindah Maha Pencipta banyak perkara yang boleh kita belajar. Contohnya dari buah-buahan dan sayur-sayuran kita boleh belajar sistem anatomi kerana rupa-rupanya seakan sama.

Gambar: Little Waldorf School.
BUAH-BUAHAN & SAYUR-SAYURAN SEAKAN SAMA DENGAN SISTEM ANATOMI
1. RASBERI
Rupa buah rasberry seakan-akan anatomi usus kita.

2. BAWANG PUTIH
Bawang putih bila dibelah dua pula seakan-akan rupa keratan rentas otot rangka.

3. BUNGA KUBIS
Bunga kubis pula bila dibelah seakan-akan rupa anatomi otak.

4. LOBAK MERAH
Lobak merah yang anak kita makan hari-hari pula rupa seakan-akan mata. Disebabkan itulah ramai doktor suggest makan lobak merah ni untuk kebaikan mata.
Sebab dalam lobak ini pun ada kandungan lutein dan zeaxantin iaitu karatenoid dalam lobak yang dapat membantu melindungi mata daripada cahaya biru dan tambah baik kerabunan.

5. BUAH OREN
Potongan atas buah oren seakan-akan rupa anatomi anak tekak.

6. BUAH PISANG
Macam gambar anatomi saraf tulang belakang.

7. BAWANG BESAR HOLLAND
Bawang besar holland pula seperti rongga pelvis kalau saya tak silap.

8. LABU

Sumber: Facebook Hanis Athirah Rusli


Ini Jenis-Jenis Najis Bayi Dari Normal Hingga Tak Normal Yang Mama Papa Kena Tahu

Agak comel bagaimana ramai ibu bapa obses dengan segala benda yang bayi mereka lakukan, termasuk juga apa yang mereka hasilkan di dalam lampin mereka. Ianya sudah menjadi tanggungjawab ibu bapa untuk menukar lampin si kecil mereka.
Tetapi sejujurnya, dari najis bayilah anda dapat tahu banyak perkara tentang kesihatan mereka, jadi ianya sangatlah berguna jika anda lebih memberikan perhatian kepada lampin kotor mereka. Tetapi bagaimana anda hendak tahu apa yang normal dan apa yang tidak?Oleh yang demikian, seorang pengguna TikTok @@momohouse_kj telah berkongsi jenis-jenis najis yang normal dan abnormal pada bayi.

Baca juga: Amal 5 Jenis Makanan Ini Untuk Memudahkan Proses Bersalin
JENIS-JENIS NAJIS BAYI YANG IBU BAPA PERLU KETAHUI

Memeriksa dan memahami kencing dan najis bayi baru lahir bukanlah sesuatu yang menjijikkan. Bahkan, ia merupakan satu cara terbaik untuk memeriksa kesihatan si manja dengan mudah.

Oleh yang demikian, ini adalah antara jenis-jenis najis bayi yang anda perlu ketahui:
NAJIS NORMAL
1. Najis meconium

Bayi baru lahir yang berusia kurang dari empat hari selalunya akan mengeluarkan najis berwarna hitam seperti minyak motor. Ianya hitam-hijau, melekit.
Najis ini dikenali sebagai meconium yang terdiri daripada cecair amnion, lendir, sel kulit dan perkara-perkara yang dicerna ketika di dalam perut ibu. Ia tidak terlalu mengeluarkan bau sehingga mungkin ibubapa tidak sedar bayi sudah membuang air besar.
Ia tidak terlalu mengeluarkan bau sehingga mungkin ibubapa tidak sedar bayi sudah membuang air besar. Setelah dua hingga empat hari, najisnya akan beransur-ansur lebih cerah dan menjadi kehijauan serta kurang melekit.
Perubahan ini merupakan petanda baik kerana ia bermaksud bayi sudah mula menghadam susu dan ususnya dalam keadaan baik.
2. Najis menyusu badan

Jika si manja minum susu ibu secara eksklusif, najisnya akan berwarna kuning dengan sedikit kehijauan serta mempunyai tekstur berkrim atau lenyek. Ia mungkin kelihatan seperti orang mengalami cirit-birit tetapi baunya tidak begitu busuk.
3. Najis minum susu formula

Bentuk najis bayi yang minum susu formula seperti terdapat kekacang dengan warna kuning-perang, perang gelap ataupun perang kehijauan. Ianya lebih mengeluarkan bau berbanding bayi yang minum susu ibu.
4. Najis warna hijau

Najis bayi warna hijau berkemungkinan disebabkan anda memperkenalkan makanan pejal dalam diet, terutamanya sayuran hijau
5. Najis bayi sembelit

Andai kata najis si kecil kelihatan seperti berbutir-butir, ia adalah jelas bayi ini menghadapi sembelit. Jika ini berlaku lebih dua kali ketika membuang air besar, adalah bagus untuk mendapatkan nasihat pakar.
Sembelit ini biasanya terjadi jika para ibu bapa memperkenalkan makanan baharu ataupun ia merupakan petanda bayi sensitif terhadap susu tidak kira susu soya, lembu, formula ataupun ibu. Kebiasannya anak sembelit biasanya akan dinasihatkan untuk beri mereka brown rice kerana kandungan fiber sangat tinggi. Dengan pengambilan brown rice ini najis bayi akan lebih lawas
Walaubagaimanapun ibu bapa disarankan untuk semak dengan doktor untuk mendapatkan nasihat sama ada perlu beri lebih air masak, jus dan sebagainya.
NAJIS TIDAK NORMAL
1. Najis yang berdarah

Jika bentuk najis bayi normal tetapi terdapat petanda darah merah, ia mungkin petanda bayi alahan pada susu. Apabila si kecil kerap sembelit juga boleh menyebabkan penderahan dan najis berwarna merah. Najis cirit-birit yang disertakan darah merah, ia adalah indikasi bahawa bayi mengalami jangkitan.
2. Najis yang berlendir

Najis berlendir selalunya terjadi kepada bayi yang sering mengeluarkan air liur. Hal ini kerana air liur ini tidak boleh dihadam. Akan tetapi ia juga mungkin petanda bayi anda alahan terhadap sesuatu. Jika perkara ini sering berlaku lebih daripada dua hari, dapatkan nasihat doktor dengan segera.
Biasa terjadi pada 4 keadaan :
– Si manja menhadapi alergik pada makanan
– Anak ada selsema atau batuk berkahak
– Banyak menjejes air liur
– Kemungkinan mempunyai jangkitan kuman dalam perut
3. Najis bewarna pucat atau kelabu

Najis bayi yang berwarna putih pucat atau seakan tanah liat adalah yang paling kerap berlaku.
Walau bagaimanapun, jika anda melihat sesuatu seperti ini lakukan pemeriksaan doktor dengan segera.
Ini kerana ia boleh menjadi tanda si manja mungkin mengalami masalah kesihatan berkaitan hati yang memerlukan rawatan.
Semoga dapat menjadi panduan kepada ibu bapa ya!
Video penuh:

 @momohouse_kj
Bimbang warna najis anak berubah-berubah setiap hari?? #momohouse #tipsbayi
 ♬ DJ Tolong Ba Jauh – Kho ZibranGMP

Sumber: TikTok @momohouse_kj


Ini Kebaikan Kacang Soya Yang Ramai Tak Tahu, Bukan Untuk Putih Je

Kacang soya semestinya tidak asing lagi dalam kalangan rakyat Malaysia. Tahukah anda kacang soya yang penuh dengan nutrisi dan khasiat memberi pelbagai manfaat untuk kesihatan badan.
Kacang soya boleh dijumpai dalam pelbagai bentuk seperti kicap, tauhu, tempe, taufufa, susu soya, tepung soya dan sebagainya. Sebagai rakyat Malaysia kita perlu ambil tahu khasiat soya yang boleh membekalkan kita dengan pelbagai nutrisi.

Baca juga: Rupanya Ini Manfaat Tempe Yang Kita Tidak Tahu, Sedap Pun Sedap!
KEBAIKKAN DAN NUTRISI YANG ADA DALAM SOYA
Pernah dengar tak orang-orang tua dulu kata yang ibu mengandung boleh dapatkan anak yang berkulit cerah kalau ibu mereka mengamalkan soya? Walaupun bunyinya macam menarik, namun itu bukanlah kebaikkan kacang soya.

Kacang soya mengandungi kandungan protein yang tinggi namun tidak setinggi protein yang boleh didapati daripada haiwan. Kacang soya juga sesuai untuk pesakit diabetes kerana mempunyai GI (glycemic index) yang rendah untuk kandungan karbohidrat. Secara tidak langsung menyebabkan kadar gula dalam darah meningkat dengan perlahan dan sedikit.

Pengambilan soya semasa bulan Ramadan terutamanya bersahur dapat memberikan tenaga dan menyokong kesihatan. Antara manfaat yang boleh dapat dari soya adalah:
1. Membantu membaiki dan memperbaharui sel dan tisu badan.
2. Membantu bina otot.
3. Menyokong kesihatan tulang.
4. Membantu menyokong sistem imuniti badan.
5. Membantu dalam penghasilan hormon badan.
6. Salah satu sumber tenaga.
Seperti yang dijelaskan, kacang soya merupakan sumber protein dan mampu membuat anda berasa kenyang. Jadi anda akan cenderung untuk mengurangkan pengambilan makanan berlemak dan tinggi karbohidrat.
Jadi, sangat sesuailah diambil semasa bulan puasa.
Sumber: Facebook KKM, hellodoktor


Ini Kebaikan Makan Buah-Buahan Mengikut Sunnah, Rugi Kalau Tak Amalkan

Makanan dan minuman memainkan peranan yang sangat penting untuk kesihatan manusia. Sebagaimana yang kita tahu, kebanyakkan manusia mendapat penyakit disebabkan oleh corak pemakanan yang salah dan kurang pengetahuan mengenai pemakanan sihat.
Memakan buah-buahan sebelum daripada makanan yang lain adalah digalakkan kerana secara sainsnya terbukti bahawa buah-buahan itu lebih mudah dicernakan oleh perut dan ia juga baik penghadaman. Dato Dato Dr Haji Mohd Fadzilah Kamsah juga ada berkongsi kebaikkan dahulukan buah sebelum makan dalam satu ceramahnya.

Baca juga: ‘Hindari Racun & Sihir’- Rupanya Banyak Khasiat Kurma Ajwa, Patutlah Mahal!
KEBAIKKAN MAKAN BUAH-BUAHAN SEBELUM MAKAN

Nabi Muhammad SAW adalah manusia teladan yang membawa integriti Islam dengan menyentuh seluruh aspek kehidupan. Teladan baginda ini berkaitan dengan pelbagai perkara termasuklah sesuatu yang mungkin kelihatan remeh iaitu pemakanan. Rasulullah SAW mengajar bukan sahaja setakat memilih makanan tetapi juga cara dan adab makan serta minum. Perkara ini ada dinyatakan oleh para ulama’ terdahulu antaranya:

Imam al-Ghazali Rahimahullah:

تَرْتِيبُ الْأَطْعِمَةِ بِتَقْدِيمِ الْفَاكِهَةِ أَوَّلًا إِنْ كَانَتْ فَذَلِكَ أَوْفَقُ فِي الطِّبِّ فَإِنَّهَا أَسْرَعُ اسْتِحَالَةً فَيَنْبَغِي أَنْ تَقَعَ فِي أَسْفَلِ الْمَعِدَةِ وَفِي الْقُرْآنِ تَنْبِيهٌ عَلَى تَقْدِيمِ الْفَاكِهَةِ
Maksudnya: “Turutan cara makan yang dianjurkan adalah dengan mendahulukan memakan buah kerana itu sesuai dengan ilmu kedoktoran. Tambahan pula, ia (buah) lebih cepat dicerna maka lebih baik buah berada di bahagian bawah perut (berbanding makanan yang lain). Di dalam al-Qur’an terdapat peringatan agar mendahulukan memakan buah.” [Lihat: Ihya’ ‘Ulum al-Din, 16/2]
Firman Allah SWT:
(وَفَاكِهَةٍ مِّمَّا يَتَخَيَّرُونَ ﴿٢٠﴾ وَلَحْمِ طَيْرٍ مِّمَّا يَشْتَهُونَ ﴿٢١
al-Waqiah : 20-21
Maksudnya: “Dan juga (dibawakan kepada mereka) buah-buahan daripada jenis-jenis yang mereka pilih. Serta daging burung daripada jenis-jenis yang mereka ingini.”

Para ahli tafsir seperti Imam al-Qurthubi menafsirkan ayat ini dengan mengatakan di dalam syurga terdapat banyak buah-buahan dan setiap ahli syurga itu bebas untuk memilih buah apa yang diingininya. [Lihat: Tafsir al-Qurthubi, 204/17] Selain itu, ayat ini menunjukkan bahawa Allah SWT mendahulukan ayat buah-buahan berbanding ayat yang menceritakan berkaitan daging burung.
Antara hikmah mengapa didahulukan buah di dalam ayat ini ada dinyatakan oleh Syeikh Wahbah al-Zuhaili di dalam tafsirnya bahawa susunan ayat seperti itu lebih sesuai, lebih cepat turun (ke perut), cepat untuk dihadam, lebih baik dari sudut kesihatan, lebih banyak menggerakkan syahwat makan dan juga agar tubuh manusia itu bersedia untuk menerima makanan. [Lihat: Tafsir al-Munir, 249/27]
Kami berpandangan, Tambahan pula, perkara ini ada dinyatakan oleh para ulama’ seperti kenyataan Imam al-Ghazali dan Imam al-Nawawi di atas.
Video Penuh:

 @nurry__
Dato Dr Haji Mohd Fadzilah Kamsah ( Kebaikan Makan Buah-Buahan ) #datodrhjfadzillahkamsah #dmfk #ceramah #ingatanuntukdirisendiri
 ♬ original sound – AmirullahMZ – AmirullahMZ

Sumber: TikTok @nurry__


Ini Kedudukan Betul Solat Berjemaah Di Rumah, Imam Wanita Pun Tak Keliru Lagi!

Kadang-kadang ibu berasa keliru mengenai kedudukan sebagai imam wanita sewaktu mengerjakan solat berjemaah bersama anak gadis di rumah bukanlah disengajakan. Hal ini kerana, sudah terbiasa diimamkan suami di rumah atau solat secara berjemaah di masjid.
Justeru itu, Ustazah Asma’ Harun telah menjawab persoalan ini bagi menghilangkan kekeliruan yang timbul terutamanya buat para wanita dan para jemaah dalam jumlah yang kecil. Mari ikuti perinciannya di bawah.

Baca juga: Ini 5 Info Srikandi Islam Yang Hebat, Layak Dijadikan Idola Anak Muda!
“SAYA KELIRU DENGAN KEDUDUKAN IMAM DAN MAKMUM KETIKA SOLAT DI RUMAH, BOLEH USTAZAH JELASKAN?”

Semalam ketika di masjid, ada seorang sahabat perempuan menanyakan soalan.

 “Ustazah, haritu saya mengimami solat anak-anak perempuan saya kerana suami saya tiada di rumah. Cuma saya masih keliru sebenarnya tentang susunan saf yang betul. Adakah dibaris yang sama atau seperti jemaah lelaki seperti biasa?”
Baik, saya faham kadang-kadang kita sendiri terkeliru dengan kedudukan imam dan makmum yang sebenar. Lagi-lagi kalau melibatkan wanita atau jemaah dalam jumlah yang kecil.
Sudah jadi kebiasaan bagi kita apabila solat di masjid, akan ada langsir pemisah antara lelaki dan perempuan, hanya tinggal solat. Berkaitan dengan persoalan ini, Insya Allah saya cuba jelaskan sebaiknya.
Jawapan kepada soalan tersebut ialah jika jemaah yang diimami oleh perempuan, jemaah perempuan hendaklah berdiri di belakang imam pada kadar setapak dan imam wanita itu perlu berada di tengah-tengah jemaah.
SUSUNAN SAF MENGIKUT KEUTAMAAN

Imam.
Makmum Lelaki Dewasa.
Kanak-kanak Lelaki.
Perempuan Dewasa.
Kanak-kanak Perempuan.

Daripada Abu Hurairah RA, Nabi SAW bersabda:
خَيْرُ صُفُوفِ الرِّجَالِ أَوَّلُهَا، وَشَرُّهَا آخِرُهَا، وَخَيْرُ صُفُوفِ النِّسَاءِ آخِرُهَا، وَشَرُّهَا أَوَّلُهَا
Maksudnya:“Sebaik-baiknya barisan saf lelaki-lelaki adalah awalnya dan seburuk-buruknya adalah yang terakhir. Sebaik-baik barisan saf perempuan adalah di akhir dan seburuk-buruknya adalah diawalnya.” (HR Muslim, hadis sahih)
Di dalam hadis ini, ia menjelaskan bahawa kedudukan yang paling baik untuk lelaki ketika solat jemaah adalah di saf hadapan dan yang paling buruk adalah pada saf terakhir.
Bagi wanita pula, saf terbaik bagi mereka adalah yang terakhir jika tiada tabir pembatas antara mereka dengan bahagian solat lelaki bagi mengelakkan fitnah.
Namun jika terdapat tabir pembatas antara saf lelaki dan wanita, maka saf terbaik bagi wanita adalah saf pertama seperti saf lelaki kerana tabir pembatas itu dapat menghilangkan kekhuatiran terjadinya fitnah.
KEDUDUKAN IMAM DAN MAKMUM LELAKI
Gambar hiasan: Google.com
1. Sekiranya hanya SEORANG makmum lelaki, makmum perlulah berdiri di SEBELAH KANAN dan ke BELAKANG SEDIKIT dari kedudukan imam.
2. Sekiranya ada makmum yang baru datang, makmum yang bersebelahan imam perlulah undur setapak ke belakang dan merapatkan saf sesama mereka, imam tetap di tempatnya.
Daripada Jabir Bin Abdullah al-ansari RA:
قَامَ رَسُولُ اللَّهِ صَلَّى اللَّهُ عَلَيْهِ وَسَلَّمَ لِيُصَلِّيَ فَجِئْتُ حَتَّى قُمْتُ عَنْ يَسَارِهِ فَأَخَذَ بِيَدِي فَأَدَارَنِي حَتَّى أَقَامَنِي عَن يَمِينه ثُمَّ جَاءَ جَبَّارُ بْنُ صَخْرٍ فَقَامَ عَنْ يَسَارِ رَسُولِ اللَّهِ صَلَّى اللَّهُ عَلَيْهِ وَسَلَّمَ فَأَخَذَ بيدينا جَمِيعًا فدفعنا حَتَّى أَقَمْنَا خَلفه
Maksudnya: “Rasulullah SAW berdiri untuk mengerjakan solat kemudian aku pun datang dan berdiri di samping kiri Baginda. Rasulullah SAW meraih tanganku lalu memindahkanku ke sebelah kanan. Kemudian datang pula Jabbar bin Shakhr, dia berdiri di sebelah kiri Baginda. Rasulullah SAW meraih tangan kami berdua lalu memindahkan kami ke belakang baginda.” (HR Muslim, hadis sahih)
3. Jika makmum ramai berdiri di belakang imam, maka PERLULAH diseimbangkan bilangan kanan dan kiri dengan MENGUTAMAKAN BAHAGIAN KANAN TERLEBIH DAHULU. Jika imam dan makmum berada di satu bahagian contohnya di kiri sahaja maka hukumnya adalah MAKRUH.
KEDUDUKAN SAF KANAK-KANAK LELAKI
Gambar hiasan: Google.com
Hakikatnya para ulama’ tidak memisahkan kedudukan saf bagi kanak-kanak lelaki dengan saf lelaki dewasa. Sebagaimana yang difahami masyarakat kini, pandangan yang mengatakan bahawa kanak-kanak telah memutuskan saf dan mengurangkan pahala jemaah adalah tidak benar.
Walau bagaimanapun, dalam situasi ini, keutamaan hendaklah diberikan kepada orang yang lebih dewasa berbanding kanak-kanak, ini berdasarkan hadis daripada Nabi SAW iaitu:
Dari Abdullah bin Mas’ud Nabi SAW bersabda:
لِيَلِنِي مِنْكُمْ أُولُو الأَحْلاَمِ وَالنُّهَى ثُمَّ الَّذِينَ يَلُونَهُمْ ثُمَّ الَّذِينَ يَلُونَهُمْ
Maksudnya: “Hendaklah yang tepat di belakangku orang yang dewasa yang memiliki kecerdasan dan orang yang sudah berakal di antara kalian, kemudian orang yang sesudah mereka kemudian orang yang sesudah mereka.” (HR Muslim, hadis sahih)
Malahan ada riwayat lain dari Abu Malik al-Ash‘ari:
أَلَا أُحَدِّثُكُمْ بِصَلَاةِ رَسُولِ اللَّهِ صَلَّى اللَّهُ عَلَيْهِ وَسَلَّمَ؟ قَالَ: أَقَامَ الصَّلَاةَ وَصَفَّ الرِّجَالَ وَصَفَّ خَلْفَهُمُ الْغِلْمَانَ ثُمَّ صَلَّى بِهِمْ
Maksudnya: “Mahukah aku ceritakan kepada kalian tentang solat Nabi SAW? Dia melanjutkan; Baginda SAW mendirikan solat dan Baginda membariskan saf lelaki dewasa dan di belakang mereka kanak-kanak, lalu Baginda solat bersama mereka.(HR Abu Daud, hadis hasan)
Syeikh Zakariyya Al-Ansari menukilkan dalam kitab beliau Asna al-Matalib fi Syarh Raudhu at-Talib menyatakan bahawa disunatkan atau mustahab untuk meletakkan kanak-kanak lelaki di belakang saf lelaki dewasa apabila saf dewasa tidak muat untuk mereka. Sekiranya masih boleh dimuatkan, kanak-kanak tersebut perlulah memenuhkan saf di saf makmum dewasa.
وَهَذَا كُلُّهُ (مُسْتَحَبٌّ لَا شَرْطٌ) فَلَوْ خَالَفُوا صَحَّتْ صَلَاتُهُمْ مَعَ الْكَرَاهَةِ
Maksudnya: “Semuanya ini adalah mustahab(digalakkan), bukannya syarat. Sekiranya mereka menyalahi susunan saf ini, sah solat mereka itu tetapi makruh.”
a. Kanak-kanak lelaki bersama seorang lelaki dewasa
Jika seorang lelaki dewasa bersama seorang kanak-kanak lelaki, kanak-kanak itu hendaklah berada bersebelahan makmum lelaki dewasa di belakang imam.
Dari Anas Bin Malik Nabi SAW bersabda:
دَعَتْ رَسُولَ اللَّهِ صلى الله عليه وسلم لِطَعَامٍ صَنَعَتْهُ، فَأَكَلَ مِنْهُ فَقَالَ  “ قُومُوا فَلأُصَلِّيَ بِكُمْ ”. فَقُمْتُ إِلَى حَصِيرٍ لَنَا قَدِ اسْوَدَّ مِنْ طُولِ مَا لُبِسَ، فَنَضَحْتُهُ بِمَاءٍ فَقَامَ رَسُولُ اللَّهِ صلى الله عليه وسلم وَالْيَتِيمُ مَعِي، وَالْعَجُوزُ مِنْ وَرَائِنَا، فَصَلَّى بِنَا رَكْعَتَيْنِ
Maksudnya: “Nenek Anas bin Malik mengajak Rasulullah SAW untuk menikmati makanan yang disediakannya. Lalu Rasulullah SAW menjamah hidangan tersebut kemudian bersabda: Bangunlah, saya akan mengimamkan solat kalian. Lalu saya mendapatkan sekeping tikar kami yang berwarna hitam kerana sudah lama digunakan, kemudian saya merenjiskan air ke atasnya. Rasulullah SAW berdiri, diikuti seorang anak yatim berdiri bersama saya dan nenek berada di belakang kami. Baginda bersembahyang mengimami kami sebanyak dua rakaat.” (HR Bukhari, hadis sahih)
Imam an-Nawawi menyebut bahawa hadis ini merupakan dalil yang menunjukkan bahawa kanak-kanak lelaki mempunyai kedudukan di dalam saf. Jumhur ulama’ mazhab Syafiee berpegang kepada pandangan ini.
b. Kanak-kanak lelaki berada dalam saf makmum lelaki dewasa yang ramai.
Kedudukan kanak-kanak lelaki di dalam saf dewasa yang ramai pula ialah dibolehkan untuk berada di mana-mana bahagian di saf pertama dan yang dibelakang imam.
Hendaklah diberikan keutamaan kepada orang yang lebih dewasa kerana berperanan menegur imam jika imam lupa sedangkan tiada orang lain menyedarinya.
KEDUDUKAN IMAM DAN MAKMUM WANITA
Gambar hiasan: Google.com
Posisi paling tepat jika seorang sahaja makmum wanita ialah dia perlu berada betul-betul di belakang imam, namun DIBOLEHKAN juga untuk berada di bahagian kiri imam. (Jarak tiga hasta)
Sekiranya jemaah makmum perempuan yang ramai, maka mereka perlu berdiri jauh dari imam sekurang-kurangnya tiga hasta.
KEDUDUKAN IMAM WANITA DAN MAKMUM WANITA
Gambar hiasan: Google.com
Untuk jemaah yang diimami oleh perempuan, kedudukan imam itu hendaklah berada di tengah-tengah jemaah perempuan pada kadar setapak di belakang imam.
Imam an-Nawawi menyebut dalam kitab beliau al-Majmu’ Syarh al-Muhazzab berkenaan isu ini:
السُّنَّةُ أَنْ تَقِفَ إمَامَةُ النِّسَاءِ وَسْطَهُنَّ لِمَا رُوِيَ أَنَّ عَائِشَةَ وَأُمَّ سَلَمَةَ أَمَّتَا نِسَاءً فَقَامَتَا وَسْطَهُنَّ
Maksudnya: “Sunnahnya berdiri imam perempuan di tengah jemaah wanita seperti mana diriwayatkan bahawa Saidatina Aisyah dan Saidatina Ummu Salamah mengimamkan jemaah wanita dan beliau berdua berdiri di tengah- tengah jemaah.”
Hikmah imam wanita berada di posisi tengah ialah kedudukan tersebut lebih tertutup ini disebut oleh Imam al-Mawardi di dalam Al-Hawi Kabir :
فَالْأَوْلَى لِمَنْ أَمَّ مِنْهُنَّ أَنْ تَقِفَ وَسَطَهُنَّ، لِأَنَّ ذَلِكَ أَسْتَرُ لَهَا
Maksudnya: “Diutamakan bagi sesiapa menjadi imam daripada kalangan perempuan, untuk imam tersebut berada di tengah-tengah jemaah perempuan kerana ia lebih tertutup baginya.”
Syeikh Sulaiman al Jamal di dalam kitab beliau Hasyiyah al-Jamal juga menyebut:
Dimaksudkan dengan berdiri di tengah-tengah makmum perempuan ialah agar imam tidak taqaddum iaitu berdiri di hadapan (seperti mana imam lelaki) dan bukan juga untuk berdiri selari dengan makmum perempuan di kanan dan kirinya.
Tetapi hendaklah imam ke hadapan sedikit supaya dapat membezakan antara imam dan makmum yang lain.
KESIMPULANNYA:

1. SUSUNAN SAF MENGIKUT KEUTAMAAN:
a. Imam
b. Makmum lelaki dewasa
c. Kanak-kanak lelaki
d. Perempuan dewasa
e. Kanak-kanak perempuan
2. KEDUDUKAN IMAM LELAKI & MAKMUM LELAKI:
Makmum seorang sahaja.

Berdiri di sebelah kanan dan ke belakang sedikit dari imam.

Makmum ramai.

Berdiri di belakang imam dan diseimbangkan kedudukan makmum kanan dahulu kemudian ke kiri. Makruh mengutamakan satu posisi sahaja (contohnya berada di kiri/kanan sahaja).

3. KEDUDUKAN KANAK-KANAK LELAKI:
Ketika bersama seorang makmum lelaki dewasa.

Berdiri di sebelah makmum dewasa secara bersebelahan di belakang imam

Ketika bersama makmum lelaki dewasa yang ramai.

Dibolehkan kanak-kanak berada di mana-mana bahagian di saf pertama kecuali betul-betul di belakang imam. Sekiranya di saf selain saf pertama, kanak-kanak lelaki itu boleh berdiri di mana-mana bahagian.

4. KEDUDUKAN IMAM LELAKI & MAKMUM PEREMPUAN:
Makmum perempuan seorang sahaja, posisi paling tepat

Berdiri betul-betul di belakang imam.

Diharuskan,

Berdiri di sebelah kiri imam.

Makmum perempuan ramai.

Makmum berdiri jauh di belakang imam (sekurang-kurangnya tiga hasta).

5. KEDUDUKAN IMAM WANITA & MAKMUM WANITA:
Imam wanita berdiri di tengah-tengah manakala makmum berdiri di sebelah kanan dan dikiri imam di dalam saf yang sama. Disunatkan bagi makmum perempuan untuk menzahirkan sedikit kedudukan imam di antara mereka dengan berdiri belakang sedikit daripada imam bagi tujuan membezakan antara keduanya.
KELEBIHAN-KELEBIHAN SOLAT BERJEMAAH
Gambar hiasan: Google.com
Di kesempatan ini, suka saya kongsikan beberapa kelebihan solat secara berjemaah pada sahabat-sahabat.
1. MENDAPAT PAHALA 27 DARJAT
Daripada Abdullah bin ‘Umar radhiyallahu ‘anhuma, bahawa Rasulullah SAW bersabda:
صَلاَةُ الجَمَاعَةِ تَفْضُلُ صَلاَةَ الفَذِّ بِسَبْعٍ وَعِشْرِينَ دَرَجَةً
Maksudnya: “Solat berjemaah lebih utama daripada solat sendirian sebanyak dua puluh tujuh darjatt.”
(HR Bukhari, hadis sahih)
2. DIPELIHARA DARIPADA GANGGUAN SYAITAN
Daripada Abu Darda’, Nabi SAW bersabda:
مَا مِنْ ثَلاَثَةٍ فِي قَرْيَةٍ وَلاَ بَدْوٍ لاَ تُقَامُ فِيهِمُ الصَّلاَةُ إِلاَّ قَدِ اسْتَحْوَذَ عَلَيْهِمُ الشَّيْطَانُ فَعَلَيْكَ بِالْجَمَاعَةِ فَإِنَّمَا يَأْكُلُ الذِّئْبُ الْقَاصِيَةَ” ”
Maksudnya: “Tiga orang di dalam sebuah kampung atau penempatan yang tidak solat jemaah sesama mereka, mereka telah dikuasai syaitan. Oleh itu, engkau perlu sentiasa berjemaah kerana serigala memakan kambing yang bersendirian.”
(HR Abu Daud, hadis hasan)
Semoga bermanfaat buat semua,
Asma’ Binti Harun & Tim Penyelidikan.
RUJUKAN:
1. Ensiklopedia Solat A-Z Tentang Solat, Dr Nik Yusri Musa.
2. Laman Web Rasmi Mufti Wilayah Persekutuan Irsyad Al-Fatwa Siri Ke-464: Kedudukan Imam Perempuan Dan Makmum Ketika Solat Jemaah.
3. Laman Web Rasmi Mufti Selangor Taudhih Al-Ahkam: Kedudukan Kanak-Kanak Lelaki Dalam Saf Solat Berjemaah.
Sumber: Facebook Ustazah Asma’ Harun


Ini Mimpi Ke?? Produk Kecantikan Dari Korea, A’PIEU Dah Sampai Ke Kuala Lumpur! Beauty Fair A’PIEU Pasti Buat Anda Rasa Teruja! Jom Pergi! Promosi Pun Gempak Habis!

Kosmetik dengan wanita berpisah tiada. Dah namanya wanita, kalau tak solek sebelum keluar rumah, memang tak sah! Bagi anda yang sangat suka bersolek, admin ada berita happening gila nak kongsi dengan anda. Buat pertama kalinya! Jenama Kosmetik Korea yang terkenal iaitu A’PIEU sudah mula menjejakkan kaki ke Kuala Lumpur! Wow! Yang minat Korea mesti happy gila kan?

Siapa wanita kat sini yang tak suka pergi Beauty Fair? Ish, mestilah semua suka! Rupa-rupanya A’PIEU juga turut mengadakan Beauty Fair mereka di Kuala Lumpur. Wah, tak sabar nak pergi! Mesti seronok kan? Boleh cuci-cuci mata.  Pelbagai barang kosmetik dengan promosi meletop akan ada semasa Beauty Fair A’PIEU nanti!
ITEM PALING HOT DI PASARAN!! LIPSTIK WATER LIGHT TINT RD03 SANGAT MENGGODA
Warna Lipstik Water Light Tint RD03 sangat menggoda!

Aduhhh..Tak boleh tahan nafsu bila tengok lipstik yang cantik ni. Lipstik Water Light Tint RD03 ini adalah antara item paling hot dijual. Warna merahnya yang menggoda pasti membuatkan anda tampil cantik sentiasa. Silap-silap suami pun jatuh cinta lagi sekali bila tengok anda pakai lipstik ini. Hihi.

Pelbagai warna dengan design terbaru. Cantik betul designnya!
Selain RD03, Lipstik Water Light Tint ini juga mempunyai pelbagai warna dengan design reka bentuk terbaru! Boleh pilih je mana yang anda suka. Warna-warnanya pun cantik dan seksi! Nampak kelasss gitu… Lipstik Water Light Tint Rd03 ini juga setanding dengan Lipstik YSL 407. Fuh..

Sesuai dengan kualitinya yang terbaik, harganya juga boleh dikatakan harga mampu milik. Gempak betul! Tapi ada lagi tau item yang paling hot dijual selain Lipstik Water Light Tint Rd03 ini. Item apa agaknya?
BABY TONE UP CREAM A’PIEU, HOT ITEM PALING MELETOP DIJUAL!
Baby Tone Up Cream A’PIEU, hot item dijual di pasaran!
Baby Tone Up Cream A’PIEU pasti membuatkan keadaan kulit anda yang lebih ideal dengan solekan yang berseri. Ops, rupa-rupanya ia secara rahsia mengekalkan kelembapan dan meningkatkan tekstur untuk penjagaan kulit yang lebih sihat. Bagusnya Baby Tone Up Cream A’PIEU ini. Bolehlah dapatkan semasa Beauty Fair A’PIEU nanti!
Bahagian dalam Baby Tone Up Cream A’PIEU.
Kulit sebelum dan selepas menggunakan Beauty Tone Up Cream A’PIEU. Kulit lebih segar!
Tak lupa juga, promosi yang ditawarkan amat hebat untuk item Baby Tone Up Cream A’PIEU. Diskaun adalah sehingga 30%! Wah, best tu! Rugi kalau tak grab semasa Beauty Fair A’PIEU nanti. Ada tawaran hebat yang lain juga!
MY SKIN-FIT SHEET MASK A’PIEU INI MEMBUATKAN ANDA RASA TERUJA BILA MEMAKAINYA!

Biasa pakai mask? Pasti anda tak menyesal apabila memakai My Skin-fit Sheet Mask A’PIEU ini untuk menjaga kulit muka anda. Didatangkan dalam 7 jenis bahan berlainan, My Skin-fit Sheet Mask A’PIEU selain membantu membuatkan kulit anda menjadi lebih segar, ia juga menyucikan kulit yang gelap dan kusar. Best kan?
Jom pilih My Skin-fit Sheet Mask yang pelbagai ini! Teruja betul.
Jom grab My Skin-fit Sheet Mask A’PIEU! Untuk pengetahuan anda, semasa Beauty Fair A’PIEU itu nanti, mask ini akan ditawarkan dengan BELI 10, PERCUMA 10. Rugi kalau tak beli. Admin pun tak mahu anda melepaskan peluang yang ada sewaktu Beauty Fair A’PIEU! Tak mampu beli 10? Jangan risau! Untuk mask ini, mereka menawarkan:

Diskaun 10% untuk 3 item.
Diskaun 20% untuk 6 item.
Diskaun 30% untuk 9 item.

Bestnya!  Beli 3 pun dah dapat diskaun terhebat. Tapi kat mana dan bila Beauty Fair A’PIEU ini diadakan? Admin beritahu anda!
DI MANA BEAUTY FAIR A’PIEU DIBUKA DAN BILA?

Jom pakat dengan kawan-kawan. Kita serbu Beauty Fair A’PIEU beramai-ramai! Berikut maklumat lanjut tentang Beauty Fair A’PIEU diadakan di Malaysia nanti:

Tarikh: 22 August-27 August 2017
Masa: 10am – 10pm
Tempat: Aeon Shah Alam (Ground Floor)
Tarikh: 29 August-06 September 2017
Masa: 10am – 10pm
Tempat: Setapak Central Mall (Ground Floor)

Rasa gojes sangat kalau dapat guna produk kecantikan dari Korea kan? Jadi apa lagi, kosongkan jadual anda pada tarikh tersebut ya! Ajak keluarga dan rakan-rakan anda!
Nak tahu info lanjut tentang Beauty Fair A’PIEU? Anda boleh klik sini. Anda juga boleh like mereka di Facebook A’PIEU untuk mengetahui perkembangan terkini mereka di Malaysia! A’PIEU menantikan kehadiran anda!


Ini Nilai Penting Perlu Dipupuk Sejak Anak Masih Kecil & Sukan Ialah Guru Terbaik Luar Kelas!

Baru-baru ini, MILO® Malaysia mengadakan satu seminar secara talian dengan memanggil beberapa pakar dari panel hebat seperti pendidikan, korporat dan syarikat permulaan. Anda sebagai ibu bapa pasti tertarik kerana perbincangan mereka berkaitan elemen ‘grit’ yang penting untuk kejayaan masa depan anak-anak.
Untuk pengetahuan anda, ‘grit’ bermaksud minat dan kesungguhan dalam melakukan perkara bermakna dalam hidup untuk jangka masa panjang.

Menurut pandangan 79% majikan dalam Laporan Kecekalan Tangga Kejayaan MILO®, perjalanan karier yang tidak konsisten atau sering tukar pekerjaan mengakibatkan generasi muda kini menderita kekurangan ‘grit’ yang meluas.
Oleh itu, Forum Grit Advantage MILO® telah diadakan bagi para pakar memberi pandangan lanjut mengenai keperluan ‘grit’ untuk masa depan anak-anak.

Forum Grit Advantage MILO®, perbincangan keperluan Grit dalam diri anak-anak

Pada 3 Disember 2020, kami mengikuti Forum Grit Advantage MILO® yang menampilkan Datuk Dr Habibah binti Abdul Rahim, Ketua Pengarah Pelajaran, Kementerian Pendidikan Malaysia sebagai tetamu khas.
Panel pakar lain iaitu Timothy Johnson, Naib Presiden Kanan Pemasaran, Produk & Perkongsian, Kolej Universiti Antarabangsa INTI; Shahzad Umar, Pengarah Eksekutif – Sumber Manusia, Nestlé (Malaysia) Berhad; Ben Ho, Pengasas & Ketua Pegawai Eksekutif, Talentbank; dan Nina Othman, Pengasas, Grow the Goose dan Borneo Cocoa turut mengikuti forum ini.

Menurut Ng Su Yen, Pegawai Eksekutif Perniagaan-MILO®, Nestlé (Malaysia) Berhad, Laporan Kecekalan Tangga Kejayaan MILO® yang menjadi asas perbincangan Forum Grit Advantage MILO® telah mencapai objektifnya untuk mencetuskan perbincangan dan meningkatkan kesedaran tentang ‘grit’ dalam diri anak-anak.
“Peranan ibu bapa amat penting dalam menyuntik sifat cekal dalam diri anak bermula sekarang demi mempersiapsiagakan mereka ke arah kecemerlangan masa hadapan.”
-Ng Su Yen, Pegawai Eksekutif Perniagaan-MILO®, Nestlé (Malaysia) Berhad-
Forum Grit Advantage MILO® berfungsi sebagai platform bagi pakar-pakar industri memberikan kupasan lanjut tentang penemuan Laporan Kecekalan Tangga Kejayaan MILO®. Mereka juga berkongsi perspektif tentang kepentingan ‘grit’ serta cara memupuk sifat ini dalam kalangan golongan muda hari ini.
Berikut antara pendapat menarik daripada barisan panel yang dapat kami ambil menerusi Forum Grit Advantage MILO®. Semua pendapat ini sangat berguna buat anda yang mahu memupuk ‘grit’ iaitu sifat cekal dalam diri anak anda.
Datuk Dr Habibah: pendidikan anak tidak terhad dalam kelas sahaja
Datuk Dr Habibah binti Abdul Rahim, Ketua Pengarah Pelajaran, Kementerian Pendidikan Malaysia

“Sifat cekal bermula di rumah dengan didikan ibu bapa. Kemudian sifat ini dikukuhkan di sekolah dan dipupuk dalam kalangan masyarakat. Ia tidak terhad kepada pembelajaran dalam kelas semata-mata.”

Timothy Johnson: Sifat cekal anak perlu dipupuk pada usia muda
Timothy Johnson, Naib Presiden Kanan Pemasaran, Produk & Perkongsian, Kolej Universiti Antarabangsa INTI

“Sifat cekal ini ibarat tabiat. Jika tidak dipupuk pada usia muda, lama-lama ia jadi lebih rumit untuk dibentuk. Peranan ibu bapa dan pendidik amat penting untuk memupuk kecekalan dalam diri anak pada usia muda.”

Shahzad Umar: Tidak mengapa jika anak gagal sekali
Shahzad Umar, Pengarah Eksekutif – Sumber Manusia, Nestlé (Malaysia) Berhad

“Anak harus digalakkan untuk menerokai minat dan membuat pilihan sendiri. Tidak mengapa jika gagal kerana setiap jatuh itu ada bangunnya. Mereka boleh mengambil pengajaran daripada kegagalan tersebut.”

Ben Ho: Ajar anak buat sesuatu perkara sampai habis
Ben Ho, Pengasas & Ketua Pegawai Eksekutif, Talentbank

“Saya sering menasihati pelajar, mereka perlu ada minda mesti-buat dan mesti-buat-sampai- habis. Golongan muda kini berbakat tapi tidak konsisten. Hal ini boleh menjejaskan perjalanan kerjaya mereka.”

Nina Othman: Beri peluang anak belajar erti susah sejak kecil
Nina Othman, Pengasas, Grow the Goose dan Borneo Cocoa

“Ibu bapa terlampau melindungi anak sehingga mereka tiada peluang belajar erti susah. Itu perkara paling penting untuk bina kecekalan. Tanpa kesusahan, hilang erti atau tujuan”

Jadi, bagaimana anda mahu memupuk ‘grit’ dalam diri anak anda sejak mereka kecil lagi? Barisan panel telah bersepakat bahawa..
Sukan adalah guru terbaik untuk memupuk ‘grit’ dalam diri anak

Menerusi Forum Grit Advantage MILO®, Datuk Dr Habibah menegaskan kepentingan keseimbangan akademik dan aktiviti kokurikulum anak-anak demi mencapai kejayaan masa hadapan. Ia selari dengan pendapat setiap 3 daripada 4 orang pendidik dalam Laporan Kecekalan Tangga Kejayaan MILO®.

Datuk Dr Habibah turut mengangkat sukan sebagai contoh terbaik yang dapat memupuk ‘grit’ di luar kelas. Ibu bapa harus menggalakkan anak bersukan pada usia muda. Bukan saja ia mendatangkan manfaat dari segi fizikal malah dapat memupuk nilai-nilai ‘grit’ dalam diri anak.
Barisan panel juga sependapat bahawa sukan adalah guru terbaik untuk memupuk ‘grit’ dalam diri anak. Nilai-nilai positif yang dipupuk menerusi sukan seperti azam, kesungguhan, usaha daya dan disiplin adalah asas utama kecekalan yang turut tertanam dalam minda, semangat dan sikap juara takkan gentar. Melalui sukan, anak anda akan lebih cekal pada masa depan.

Namun, pencapaian yang diperoleh menerusi sukan tidak berlaku sekelip mata. Perlukan hasil latihan, ketekunan dan usaha bertahun-tahun lamanya. Kesimpulannya, barisan panel bersetuju bahawa sukan adalah pelengkap akademik yang terbaik. Ia juga penting untuk menyokong perkembangan awal anak-anak.
Mari bersama-sama tanamkan ‘grit’ dalam diri anak-anak dengan bersukan mulai sekarang!
Untuk perbincangan penuh, anda boleh ikuti Forum Grit Advantage MILO® melalui penstriman di laman Facebook MILO® Malaysia.
Untuk maklumat tentang Laporan Kecekalan Tangga Kejayaan MILO® serta bagaimana sukan dapat membina kecekalan, layari https://www.milo.com.my/get-active/kecekalan-tangga- kejayaan.


Ini Panduan Sukatan Bancuh Simen Ikat Bata, Plaster & Lain-Lain, Boleh Buat Sendiri

Sekiranya anda berhasrat untuk membuat bancuhan simen sendiri bagi menutup kerosakan kecil yang ada di lantai atau dinding rumah, apa kata cuba ikuti panduan sukatan bancuhan simen dari Hassan Hardware dan Jamal The Solo Builders. Ia boleh dijadikan sebagai rujukan.
Panduan ini telah dikongsikan semula oleh saudara Elang Buana untuk bancuhan simen ikat bata, plaster, render dan konkrit. Selain, mempunyai info tambahan mengenai nisbah bancuhan konkrit. Semoga bermanfaat.

Baca juga: Cara DIY Baiki Pintu Plywood Rumah Berlubang, 4 Pintu Tak Sampai RM50 Pun!
PANDUAN SUKATAN BANCUH SIMEN IKAT BATA, PLASTER, RENDER DAN KONKRIT
Gambar hiasan: Google.com.

1. GUNA MIXER
Masuk air dulu diikuti dengan simen kemudian pasir kasar dan batu 3/4 jika buat konkrit.

2. SEKIRANYA PASIR BASAH
 JIKA pasir basah (lepas hujan) JANGAN masukkan air mengikut sukatan, masukkan air sikit-sikit dulu.
3. RULE OF MIXING
Sukatan dalam unit ukuran berat. Contohnya, 1kg simen + 4kg pasir kasar untuk ikat bata. TAPI aku hentam sahaja ikut 1 skop simen + 4 skop pasir kasar.
4. GUNA PASIR KASAR (IKAT BATA & KONKRIT), PASIR HALUS (KEMASAN PLASTER)
 Kerja-kerja ikat bata termasuk konkrit semua guna pasir kasar. PASIR halus hanya untuk kemasan plaster sahaja.
Dari segi pegangan (grip) mortar (acuan simen + pasir) pasir halus kurang grip berbanding dengan pasir kasar. Begitu juga dengan ketahanannya untuk long term.

5. ELAK BANCUH SIMEN DENGAN GROUND MIXING, GUNAKAN KERETA SORONG
ELAKKAN bancuh simen di bawah (ground mixing) sebab sukar anda untuk mengawal air dan gaulan. Bancuh dalam kereta sorong lebih mudah dan tidak memerlukan kudrat yang banyak untuk membancuhnya.
Bancuh dalam kereta sorong lain dengan bancuh dalam mixer dari segi susun aturnya. Masuk pasir kemudian simen dan gaul sama rata. Baru masukkan air.
Jika guna batu 3/4 masukkan sekali SETELAH campuran simen + pasir + air SUDAH digaul. Lebihkan air dalam bancuhan itu untuk menerima batu 3/4.
6. LEBIHKAN AIR UNTUK MORTAR
LEBIH AIR. Ya, mortar yang baik adalah mortar yang agak cair berbanding likat atau kurang air. Jangan risau air tidak menjejaskan kelekatan simen sebab air akan hilang semasa pengerasan mortar/konkrit melalui proses pengeluwapan.
Tukang tak suka bancuh macam ini sebab dia buat nak cepat kering dan cepat siap. Semakin lambat dia mengeras semakin bagus konkrit tersebut.

INFO TAMBAHAN: NISBAH BANCUHAN KONKRIT
Asas kepada bancuhan konkrit adalah pelbagai tetapi jarang yang ambil tahu mengenai kepentingan bancuhan ini. Sedangkan, ianya mampu mempengaruhi kekuatan galas konkrit itu sendiri.
Asas kepada bancuhan konkrit yang biasa digunakan adalah G20 atau 1:2:4 yang bermaksud:
1 = Simen
2 = Pasir
4 = Batu
Untuk membancuh gred G20 bersamaan,
1 kg simen : 2kg pasir : 4 kg batu
Jadi untuk
1 beg simen 50kg : 100 kg pasir : 200kg batu
Jumlah air simen yang sesuai untuk 1 beg simen OPC atau ordinary portland cement ialah antara 25 liter hingga 28 liter. Untuk lebih jelas, 1kg simen mewakili 0.55 liter air.
1 beg simen : 50kg = 50kg x 0.55 = 27.5 Liter air

GRED CAMPURAN KONKRIT
Campuran konkrit akan digredkan dengan gred-gred berikut:
a) G15 (1:3:6)
b) G20 (1:2:4)
c) G25 (1:1.5:3)
d) G30 (1:1:2)
Walau bagaimanapun untuk penambahan “safety factor” dalam pembinaan, pihak JKR menyarankan untuk menggunakan gred G25 untuk kekuatan galas yang lebih baik.
Kredit/Copypaste: Hassan Hardware & Jamal The Solo Builders
Sumber: Facebook Elang Buana via Tukang Apa Hari Ini


Ini Panduan Temujanji HIV Di MySejahtera Buat Bakal Pengantin

Setelah negeri-negeri di Malaysia beralih ke fasa 4, banyak urusan seharian telah dipermudahkan oleh kerajaan dengan syarat masih perlu mematuhi Prosedur Operasi Standard (SOP).
Termasuk urusan perkahwinan. Buat mereka yang ingin melangkah ke dunia perkahwinan pelbagai pre proses perlu dijalani terlebih dahulu. Antaranya, ialah membuat temujanji ujian saringan HIV.

Baca juga: ‘Dayuskah Seorang Suami?’- Ustazah Asma’ Tegur Trend Unboxing Isteri
INI PANDUAN TEMUJANJI HIV DI MYSEJAHTERA BUAT BAKAL PENGANTIN
Panduan temujanji ujian saringan HIV di MySejahtera ini, telah dikongsikan oleh Haura Tasnim melalui pengalaman beliau sendiri. Jadi mari kita ikuti penerangan beliau.

1. LANGKAH PERTAMA

– Buka aplikasi MySejahtera dan tekan imej ‘rumah’ seperti gambar bawah yang telah dibulatkan merah.
– Kemudian tekan imej ‘digital health’ seperti gambar atas yang dibulatkan merah itu.
2. LANGKAH KEDUA

– Seterusnya, tekan imej kedua iaitu ‘Clinic Appointmen Booking’.
3. LANGKAH KETIGA

– Bahagian ini mempunyai 2 pilihan iaitu ‘QueueMed’ dan ‘EncoreMed’. Anda boleh pilih satu antara dua tersebut.
– Saya buat temujanji di Encoremed jadi langkah seterusnya berpandukan di pilihan ini tau.
4. LANGKAH KEEMPAT

– Selepas tekan ‘Encoremed’ tadi akan terus masuk ke laman web safari atau google. Jadi, pilihlah klinik yang terdekat dengan kawasan rumah anda.
– Jika contoh la kan dalam encoremed ni tiada klinik pilihan anda, cuba cari dekat queuemed pula.
5. LANGKAH KELIMA

– Kemudian tekan ‘make an appointment’ untuk premarital HIV screening.
6. LANGKAH KEENAM

– Di sini, anda boleh pilih tarikh dan masa yang anda mahu. Pastikan lihat warna ‘hijau/merah/biru’ terlebih dahulu untuk memilih tarikh.
7. LANGKAH KETUJUH

– Selepas dah buat temujanji, anda akan dapat email seperti gambar di atas.
8. LANGKAH TERAKHIR

– Langkah terakhir, sehari sebelum temujanji anda akan menerima mesej peringatan untuk temujanji keesokkannya.
Itu sahaja perkongsian daripada Haura Tasnim. Semoga dipermudahkan urusan semua!
Sumber: Facebook Haura Tasnim via Tips Persiapan Kahwin


Ini Peluang Untuk Anak-Anak Anda Penuhi 30 Hari Ramadan Dengan Kebaikan Bersama Dutch Lady! Boleh Menang Hadiah Pula Tu!

Memandangkan Ramadan pun dah tiba, mesti ibu bapa sibuk dalam membuat persiapan kan? Tambah lagi yang mana ada anak-anak kecil tu. Kalau boleh dalam bulan yang mulia ni, mesti anda nak mengajar mereka berpuasa dan melakukan perkara yang baik.
Bukan apa, itu juga adalah salah satu tanggungjawab dalam mendidik mereka kan? Ha..cakap mengenai ini, Dutch Lady nak ajak anda untuk sama-sama membimbing anak-anak dalam melakukan kebaikan sepanjang Ramadan dengan menghasilkan kalendar 30 Hari 30 Kebaikan untuk memudahkan para ibu semua.

Dengar cerita, siap boleh menang hadiah lagi tau. Nak tau macam mana? Ha..jom kami kongsi!
Dapatkan kalendar Dutch Lady 30 hari 30 kebaikan & berpeluang menang baucar Shopee!
Buat ibu di luar sana yang cuba sedaya upaya mahukan anak-anak untuk berpuasa di samping membuat perkara yang baik, anda boleh cuba dengan mengajak mereka bermain permainan kalendar interaktif dengan menggunakan kalendar yang disediakan dan berpeluang untuk memenangi** hadiah menarik setiap minggu!

Terdapat 120 hadiah berupa baucer Shopee untuk dimenangi mengikut terma dan syarat.

Apa yang anda perlu buat adalah:

Langkah 1: Dapatkan kalendar Dutch Lady 30 Hari 30 Kebaikan di laman web INI
Langkah 2: Anda dan anak-anak perlu membuat apa sahaja aktiviti kebaikan harian mengikut kalendar.
Langkah 3: Seterusnya, muat naik gambar yang jelas dan kreatif yang mempamerkan anda atau anak anda mengambil bahagian dalam mana-mana tugas harian seperti yang disiarkan di laman sesawang https://www.berkatramadan.smartmoments.com.my
Setiap hari, anda dibenarkan untuk memajukan satu ruang di papan kalendar itu dan melengkapkan satu perbuatan baik. Anda juga boleh akses kalendar tersebut menggunakan telefon pintar anda. Mudah kan?
Pengambilan nutrisi juga penting untuk membantu anak-anak dalam melakukan sesuatu yang terbaik!
Dalam pada anda dan anak-anak seronok berpuasa dan melakukan kebaikan tu, anda juga boleh usaha untuk  memberikan mereka nutrisi yang cukup dengan DUTCH LADY 5X DHA*. Susu ini menyediakan nutrisi yang sesuai untuk kanak-kanak berumur antara 1 hingga 6+ tahun. Dengan 5X DHA* juga, ia akan menyokong perkembangan otak kanak-kanak.
Formulanya tinggi dengan protein membantu perkembangan fizikal anak anda serta mengandungi campuran 20 vitamin dan mineral. Selain itu, susu ini tinggi dengan vitamin A,C,D, dan E dan ia membantu menyokong daya ketahanan badan kanak-kanakˇ.

DUTCH LADY MaxGro pula adalah pemakanan pendietan berformula berasaskan susu untuk kanak-kanak yang berumur antara 1 -9 tahun. Ia dirumus khas untuk menyokong si manja dengan membekalkan 80% nutrien harian yang disarankan^ (Malaysia RNI 2017) bagi memastikan si manja mempunyai pemakanan yang lengkap dan seimbang.
Jadi, walaupun seharian penat berpuasa, anak-anak anda tetap mendapat nutrisi dan tumbesaran yang cukup melalui susu tepung rumusan untuk kanak-kanak DUTCH LADY 5X DHA* dan DUTCH LADY MaxGro.
Jom beli produk Dutch Lady! Anda boleh dapat RM5 percuma dari Touch n Go tau!

Kalau anda nak tahu, Dutch Lady nak berikan RM5 rebat percuma melalui Touch n Go untuk anda yang membuat pembelian produk mereka sekurang-kurangnya RM35. Tempoh promosi ini bermula dari sekarang sehingga 30 April 2022.
Ha…disamping membeli produk dari mereka, bolehlah anda berkongsi kebahagiaan dan melakukan lebih banyak kebaikan dengan membantu mereka yang memerlukan.
Untuk maklumat lanjut, anda boleh klik di SINI.
*5X DHA:  Berbanding dengan susu tepung rumusan untuk kanak-kanak yang terdahulu (Tahun 2009)
**Tertakluk kepada terma dan syarat
ˇVitamin yang menyokong daya ketahanan badan: Vitamin A & D (https://www.ncbi.nlm.nih.gov/pmc/articles/PMC2906676/); Vitamin C & E (https://www.ncbi.nlm.nih.gov/books/NBK230984/)
^80% Nutrien Harian: Memenuhi sekurang-kurangnya 80% nutrien terpilih daripada saranan pengambilan nutrien yang disyorkan di Malaysia (Malaysia RNI 2017) Seperti Kalsium, Fosforus, Zat Besi, Magnesium, Zink, Vitamin A, D3, E, K1, B1, B2, B3, B6, B12 dan C


“Ini Pengalaman Pertama Bila Anak Demam Tarik,Kita Panggil Anak Tak Respon Pun”

Demam sawan atau fabrile seizure ini seringkali terjadi pada anak-anak kecil apabila mereka mengalami demam panas. Demam tarik yang seringkali disebut oleh orang-orang tua ini boleh menyebabkan trauma dalam kalangan ibubapa. Seperti yang berlaku dan dikongsikan oleh keluarga ini dimana anaknya telah mengalami demam sawan tanpa diduga.
KAKI TANGAN ANAK KEJANG DAN MENGIGIL…
Ini pengalaman pertama bila anak “DEMAM TARIK” @ “Demam Sawan” waktu raisha kena tarik.. Rasa apa lah dah jadi ni. Kami suami isteri kelam kabut tak tentu arah bila melihat raisha jadi macam tu. Apa perkara yang patut perlu buat pun tidak tahu dan benda terlintas dalam fikiran bawa ke hospital je lah.

Mak bapak mana yang tak risau kalau melihat situasi anak masa tu terjadi seperti mata tengok atas (belalak) kaki tangan kejang mengigil lepas tu kacip gigi. Kita panggil anak dia tak respon apa pun. Memang merisaukan sangat masa itu. Waktu terjadi tarik @ sawan kat raisha pukul 1.50am masa tu suami baru lepas bagi raisha minum bila dia berdiri tetiba tarik @ sawan tu terjadi. Ini memang pengalaman pertama. Kami tak pikir apa- apa dah terus bergegas bawa ke hospital. Sesampai je hospital keadaan raisha dah makin beransur reda. Doktor memberi suntikan antibiotik dan check darah raisha. Sementara menunggu result darah raisha.

Doktor memberi penerangan tentang situasi yang berlaku pada raisha. Suhu yang terlampau panas boleh menyebabkam demam [email protected] sawan. Ini ada sedikit penerangan tentang demam tersebut.

APA YANG ANDA PERLU TAHU MENGENAI DEMAM SAWAN
1. Selalunya orang akan berasa takut melihat seseorang anak dalam keadaan sawan. Seorang bayi yang sawan tidak sedarkan diri, matanya selalu berpusing keatas dan seluruh badan serta kaki dan tangannya terasa keras dan seolah -olah menggilgil. Keadaan ini juga biasa dikenali sebagai tarik . Ramai di antara ibu bapa yang telah melihat bayi mereka mengalami tarik menyatakan yang mereka fikir bayi mereka hampir putus nyawanya .
Beransur kurang tarik ketika di hospital.
2. Punca sawan di kalangan kanak -kanak yang kerap sekali terdapat ialah demam panas . Adalah dianggarkan yang sekurang -kurangnya satu peratus dari kanak – kanak mengalami demam sawan . Demam sawan juga merupakan satu sebab utama bagi ramai kanak – kanak masuk wad .
3. Sawan biasanya berlaku pada peringkat umur tiga bulan hingga tujuh tahun . Walaupun demam sawan boleh juga berlaku dikalangan mereka itu . Sawan yang berlaku dikalangan bayi – bayi yang berusia kurang dari tiga bulan lebih besar kemungkinannya disebabkan oleh punca – punca lain yang lebih serius seperti penyakit meningitis .

4. Demam sawan biasanya berlaku apabila suhu badan meningkat dengan tingginya . Sawan dikalangan bayi yang tidak ada kena mengena dengan demam merupakan sawan yang mungkin disebabkan oleh kerosakan otak , dan punca – punca metabolik seperti kekurangan glukos atau kalsium .
Posisi mengiring yang perlu dilakukan sekiranya anak terkena demam tarik supaya air liur mengalir kua untuk mengelak daripada berlaku tersedak air liur ketika demam tarik berlaku.
5. Biasanya bayi – bayi yang mendapat demam sawan hanya mengalami sekali sahaja dalam seumur hidupnya. Tetapi ada juga bayi-bayi yang masih terus mendapat demam sawan berkali – kali sehingga usianya tujuh tahun terutamanya jika dia tidak diberi ubat – ubat yang boleh mencegah sawan .

Sumber: Hartieka Sahar


Ini Pengalaman Team Sirap Limau Riadah Santai Di Villa 969! Apa Yang Menarik?

Baru-baru ni, team Sirap Limau berkesempatan untuk bercuti di Villa 969 yang terletak di Port Dickson. Disebabkan nak meriah lagi, kami jemput sekali team syarikat sebumbung iaitu team OHBULAN! untuk sertai percutian kali ini.
Kenapa kami pilih untuk stay di Villa 969? Ini sebabnya…

1. Lokasi yang dekat dan banyak makanan best!

Ha, kalau daripada pejabat admin yang terletak di Petaling Jaya, memang dekat sangatlah Port Dickson ni. Kalau jenis yang bawa kereta perlahan pun, paling lama lebih kurang 60 minit sampai dah.

Bagi anda yang dah biasa dengan kawasan PD, mesti anda tahu kat sana memang banyak makanan yang best. Lagi-lagi area Teluk Kemang. Jadi, dah alang-alang tu boleh pergi food hunting sekali.

2. Fasiliti Villa 969 yang serba lengkap

Nak memasak? Anda disediakan dengan kelengkapan dapur dan juga tempat BBQ. Nak keluarkan peluh? Ada set badminton, ping pong, takraw dan yang paling penting ada kolam renang yang terjaga rapi. Nak tengok TV? Mestilah ada kan.
Permainan indoor seperti pingpong, karom dan catur juga disediakan. Pendek kata, anda takkan kebosanan apabila bercuti di Villa 969.

3. Keluasan Villa 969 yang super awesome!

Bagi anda yang mempunyai keluarga besar ataupun nak beriadah dengan kumpulan yang ramai, jangan risau sebab villa 969 ni memang besar! Mana taknya, villa 969 ni berkeluasan 12,000 kaki persegi ini dilengkapi dengan 5 bilik tidur tau! Villa ini juga terletak dalam kawasan kejiranan yang berpagar dan dilengkapi dengan kawalan keselamatan 24 jam.

Jadi, apa tunggu lagi, anda boleh cepat hubungi Villa 969 dengan butiran di bawah. Selamat bercuti!
Lokasi: No. 11, Jalan PDV 3, PD Villa Country Resort, 71050, Teluk Kemang, Port Dickson
No Tel: 013-3999340 / 012-4404969
Instagram : Villa 969 (Lin Salleh)
Facebook: https://www.facebook.com/villa969/
Laman Web: http://www.villa969.com/
Harga: Bermula RM850 / semalam
Booking online boleh dibuat menerusi AirBnb & Agoda


Ini Perangai Mak-Mak Masa Raya Yang Buat Anda Terharu, No 4 Tu Paling Menyentuh Hati!

Bila bercakap pasal raya, mesti anda akan jumpa perangai mak-mak yang akan buat anda ingat sampai bila-bila. Betul tak? Lagi-lagi bila dah lama tidak pulang ke kampung halaman, rasa rindu dan macam-macam lagi perasaan yang ada.
 Sudah lah mereka berdua saja yang tinggal di rumah, jadi bila nak dekat raya ni jadi bertambah teringat pula. Nak-nak lagi yang last tu, tersentuh hati betul!

1. Selalu jenguk luar rumah takut-takut anak dah sampai

Biasanya kalau nak balik raya, awal-awal mesti anda dah inform mak ayah di kampung kan? Ha…time tu mulalah mereka jadi tak senang duduk. Bukan apa, anak-anak cucu nak balik kan.

Bila dalam perjalanan tu, tak sah kalau tak tanya dah sampai mana, dah nak dekat atau pun belum. Part paling excited sekali, bila kita cakap dah nak hampir sampai, mereka asyik jenguk saja luar tingkap atau duduk di tangga, takut kalau-kalau anak tu dah tiba depan rumah.

2. Masak makanan kegemaran anak-anak

Selalunya, seminggu sebelum raya anda dah plan nak makan apa. Tapi yang kena masak nya mestilah mak kan? Air tangan orang tua ni masak apa pun sedap saja. Nak-nak lagi bila dah lama tidak pulang ke kampung, rindu masakan mak memang membuak-buak betul.
Mak pula melayan sajalah anak-anak punya permintaan tu. Asalkan dapat tengok anak menantu cucu balik. Itu yang kadang-kadang jadi tersentuh sangat bila mak masak makanan kegemaran bila time raya!
3. Post gambar serta video anak-anak untuk dikongsi bersama saudara dan rakan-rakan

Zaman teknologi pun dah canggih, mak-mak anda pun mesti tidak ketinggalan untuk bermain sosial media untuk berhubung dengan anak, rakan-rakan serta saudara mara.
Lagi-lagi bila dah menyambut raya tu, banyak lah gambar dan juga video yang nak dikongsi bersama kan. Kadang-kadang tu sampai kan gambar muka buruk anda pun dia post. Asalkan boleh tunjuk dengan kawan-kawan sosial media dia… Tapi itulah kenangan yang anda akan rindu nanti!
4. Mak gemar hidang kopi untuk minuman sekeluarga

Yang ni paling rare lah! Siapa mak dia suka hidang kopi bila bersahur, malam raya dan dipagi raya? Macam dah jadi tradisi, bila sesiapa datang, mereka akan hidang air panas. Katanya baru lah feel bila nak borak borak tu.
Mak-mak anda yang lain pun macam ni juga? Boleh lah belikan Kopi Super™ ni nanti!

Alang-alang nak balik rumah mak ayah bila raya nanti, jangan lupa belikan sekali Kopi Super™ ni. Mesti mereka suka! Boleh lah hidang untuk minuman sekeluarga dan juga tetamu pada raya nanti. Lagipun kopi ni bukan sebarang kopi macam anda pernah minum tau.
Rasa dia memang sangat sedap. Dengan aroma nya yang wangi, rasa nya yang berkrim tu, fuhhh kalau dapat minum pada malam raya atau dipagi raya, pasti seronok!

Bukan itu saja, ada juga minuman bijirin NutreMill SUPER™ yang dihasilkan dengan oat bijirin penuh Australia, kepingan bijirin gandum dan jagung yang lazat, tinggi dengan Kalsium serta Vitamin D. Jadi, bolehlah minum semasa sahur dan berbuka puasa juga kan?

Jadi, kalau anda mahu dapatkan Kopi Super ™ ini, boleh beli segera melalui Shopee dan Lazada. Paling menarik, dengan setiap pembelian produk SUPER™  berjumlah RM20 dalam satu resit, anda berpeluang untuk menebus segelas cawan bercorak batik dari mereka tau!

Jadi, jangan lupa untuk beli dan tebus sekarang. Semoga raya kali ini memberi makna buat anda sekeluarga.